title: Euro Hockey Tour 2006–2007

text: Euro Hockey Tourin kausi 2006–2007 oli sarjan 11. kausi. Siinä pelasivat Suomen, Venäjän, Ruotsin ja Tšekin miesten jääkiekkomaajoukkueet.


title: Minkä taakseen jättää (televisiosarja)

text: Minkä taakseen jättää (engl. "Unforgotten") on brittiläinen Chris Langin luoma rikosdraamasarja, joka alkoi ITV-kanavalla 8. lokakuuta 2015. Sarja seuraa rikosylikomisario Cassie Stuartin (Nicola Walker) ja rikoskomisario Sunny Khanin (Sanjeev Bhaskar) murhatutkimuksia.


title: Minkä taakseen jättää (televisiosarja)

text: Ensimmäisellä kaudella keskitytään vuonna 1976 kadonneen James Sullivanin murhaan, jonka ruumis löytyi lähes 40 vuotta myöhemmin entisen pohjois-lontoolaisen asuntolan betonilattian alta. Ensimmäistä kautta kuvattiin muun muassa Lontoon lähiöissä, Essexissä, Westminsterissä ja Fenlandin saaristossa.


title: Minkä taakseen jättää (televisiosarja)

text: Ensimmäinen kausi saavutti odottamattoman suuren suosion, joten ITV päätti tilata sarjasta myös toisen kauden. Toinen kausi esitettiin vuonna 2017. Toinen kausi keskittyy vuonna 1990 kadonneen Konservatiivipuolueen jäsenen David Walkerin murhaan, jonka ruumis löytyi Lea-joesta. Toinen kausi oli menestys kriitikkojen keskuudessa ja sarja oli ehdolla parhaan draamasarjan BAFTA-palkinnon saajaksi vuonna 2016.


title: Minkä taakseen jättää (televisiosarja)

text: ITV on tilannut sarjasta kolmannen tuotantokauden.


title: Real Life

text: Real Life on australialainen uuden aallon ja synthpopin yhtye. Yhtye nousi julkisuuteen vuonna 1983 singleillään ”Send Me an Angel” ja ”Catch Me I’m Falling”.


title: Real Life

text: Real Lifen perustajajäseniä olivat David Sterry (laulu, kitara), Richard Zatorski (viulu ja koskettimet), Alanb Johnson (basso) sekä Danny Simcic (rummut). Steve Williams tuli Zatorskin tilalle kosketinsoittimiin vuonna 1986.


title: Real Life

text: Yhtyeen debyyttisinglestä ”Send Me an Angel” tuli top 10 -hitti Australiassa. Kappale sai suosiota muun muassa myös Uudessa-Seelannissa, Saksassa ja Yhdysvalloissa. Kappaleesta julkaistiin uusintaversio vuonna 1989 ja sen alkuperäistä versiota käytettiin vuoden 1986 elokuvassa "BMX Hellriders".


title: Pazi se ot prijatelki

text: Pazi se ot prijatelki on bulgarialaisen pop-folk-laulaja Preslavan studioalbumi. Se julkaistiin vuonna 2009 levymerkillä Payner.


title: Know No Better EP

text: Know No Better EP on elektronista musiikkia tuottavan yhtyeen, Major Lazerin neljäs EP, jonka julkaisi Mad Decent 1. heinäkuuta 2017. Albumissa esiintyy lukuisia tunnettuja artisteja, kuten Travis Scott tai Migos - yhtyeen Quavo.


title: Know No Better EP

text: Kappaleille "Sua Cara" ja "Know No Better" on julkaistu musiikkivideot.


title: Barbados kesäolympialaisissa 2012

text: Barbados osallistui Lontoon vuoden 2012 kesäolympialaisissa kolmeen lajiin yhteensä kuuden urheilijan joukkueella.


title: Barbados kesäolympialaisissa 2012

text: Barbados lähetti historiansa pienimmän olympiajoukkueen kilpailuihin. Kuusi urheilijaa, jotka kaikki olivat miehiä, osallistuivat yleisurheiluun, judoon ja uimiseen. Maa jäi ilman naispuoleisia kilpailuedustajia ensimmäistä kertaa sitten vuoden 1968 olympialaisten. Avajaisissa maan lipunkantajana toimi Ryan Braithwaite. Loppuseremoniassa lipunkantajana toimi Kyle Maxwell. Barbados jäi Lontoossa mitaleitta.


title: Formula 3000 Ranskan Grand Prix 2004

text: Formula 3000 Ranskan Grand Prix 2004 oli Formula 3000 -kauden 2004 viides osakilpailu, joka ajettiin 3. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.


title: Meropeneemi

text: Meropeneemi CHNOS, CAS-numero 96036-03-2 on karbapeneemeihin kuuluva antibiootti, jonka moolimassa on 383,464 g/mol. Meropenemiä käytetään monien vaikeiden bakteeritulehdusten hoitoon lähinnä sairaalassa suonensisäisesti annostellen.


title: Kelpoisimman eloonjääminen

text:
Charles Darwin katsoi evoluution tärkeimmän prosessin, luonnonvalinnan johtavan kelpoisimman eloonjäämiseen
, mikä on hieman kärjistävä käsitys asiasta. Darwin ei tuntenut nykyistä genetiikkaa, joten hän tulkitsi evoluution johtuvan olemassaolon taistelusta, joka johtui lajien liian tehokkaasta lisääntymisestä suhteessa ympäristön resursseihin. Vaikka luonnonvalinta pääasiassa toimii heikoimpia yksilöitä eliminoimalla, myös esimerkiksi muita suhteellisesti vähänkin parempi lisääntymismenetys johtaa sen aiheuttavan alleelin runsastumiseen populaatioissa, mitä kutsutaan evoluutioksi.


title: Kelpoisimman eloonjääminen

text: Nykyään kelpoisimman eloonjäännin käsitettä pidetään vanhentuneena, sillä kelpoisuudeltaan heikompien ei välttämättä ole kuoltava. Käsitteen katsotaan myös yksinkertaistavan luonnonvalintaa ja korostavan liikaa suoranaista olemassaolon kamppailua. Kelpoisimpien yksilöiden geenit toki muodostavat lähtökohdan populaation tulevalle alleelikoostumukselle, mikä mahdollistaa evoluution.


title: Formula 3000 Britannian Grand Prix 2004

text: Formula 3000 Britannian Grand Prix 2004 oli Formula 3000 -kauden 2004 kuudes osakilpailu, joka ajettiin 10. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: Bryce Courtenay

text: Arthur Bryce Courtenay (14. elokuuta 1933 Johannesburg, Etelä-Afrikka – 22. marraskuuta 2012 Canberra, Australia) oli Etelä-Afrikassa syntynyt australialaistunut kirjailija. Hän muutti 1958 Australiaan ja työskenteli 35 vuotta mainosalalla enne kuin julkaisi vuonna 1989 ensimmäisen kirjansa "Yksi kaikkia vastaan".


title: Bryce Courtenay

text: Courtenayn monille kielille käännetyt romaanit ovat olleet hyvin suosittuja, erityisesti "Yksi kaikkia vastaan" ("The Power of One", 1989), joka on käännetty yhdeksälle kielelle. Hän käsittelee useissa teoksissaan Etelä-Afrikkaan liittyviä aiheita. Teoksiin kuuluu myös trilogia, jonka tapahtumaympäristö on Tasmania, ja omaelämäkerrallinen teos, jossa hän kuvaa poikansa aidskuolemaa. Hänen romaaniensa suosiota ei vähentänyt se, että eräät merkittävät kriitikot tyrmäsivät hänen teoksensa. Courtenay kävi kriitikoiden kanssa sekä kirjallisia että julkisia kiistoja, ja hän vähätteli "kirjallisia" kirjailijoita, kriitikkoja ja tutkijoita, koska he hänen mukaansa tyrkyttämillään teoksilla vieroittivat nuoria lukemisesta.


title: Terry Coleman

text: Terry (Terence Francis Frank) Coleman (13. helmikuuta 1931 Bournemouth, Dorset, Britannia) on brittiläinen toimittaja ja kirjailija. Hän on kirjoittanut romaaneja, elämäkertoja ja runoja sekä historiaa käsitteleviä kirjoja. Hänen oletetaan viettäneen jonkin aikaa Australiassa, sillä hän on kirjoittanut menestysromaanin "Etelän risti" ("Southern Cross", 1979), jonka tapahtumaympäristö on Australia.


title: Terry Coleman

text: Coleman työskenteli muun muassa Daily Mailissa, The Independentissä ja ulkomaantoimittajana Lontoon The Guardianin.


title: Formula 3000 Saksan Grand Prix 2004

text: Formula 3000 Saksan Grand Prix 2004 oli Formula 3000 -kauden 2004 seitsemäs osakilpailu, joka ajettiin 24. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.


title: Otto Latvala

text: Otto Oskari Latvala (s. 15. heinäkuuta 1999 Alajärvi) on suomalainen jääkiekkopuolustaja, joka edustaa SM-liigajoukkue Hämeenlinnan Pallokerhoa. Hän pelaa paljon myös lainalla Mestis-joukkue Lempäälän Kisassa. Isokokoista Latvalaa on luonnehdittu pelityyliltään peruspuolustajaksi. Hän laukoo oikealta.


title: Otto Latvala

text: Latvala aloitti jääkiekkoilun alajärveläisessä Järviseudun Pallokerhossa, josta hän siirtyi C-juniori-ikäisenä seinäjokiseen S-Kiekkoon. Kaudella 2014–2015 Latvala oli C-nuorten SM-karsinnoissa joukkueensa tehokkain puolustaja ja jakoi sisäisen syöttöpörssin voiton Elias Märijärven kanssa tehoilla 1+3=4. C-nuorten Mestiksen runkosarjassa hän oli S-Kiekon tehokkain puolustaja tehoilla 7+16=23. Vain 15-vuotias Latvala pelasi kauden aikana myös yhden ottelun lähtöseuransa JPK:n miesten III-divisioonajoukkueessa tehden siinä yhden maalin.


title: Otto Latvala

text: Kaudeksi 2015–2016 Latvala siirtyi Hämeenlinnan Pallokerhon B-nuoriin. Kauden 2016–2017 hän aloitti seuran A-nuorissa, joiden tehokkain puolustaja Latvala oli tehoilla 6+15=21. Latvala teki lokakuussa 2016 HPK:n kanssa 3+1-vuotisen SM-liigasopimuksen. Hän pelasi loppukauden kuitenkin kokonaan A-nuorissa. Latvala valittiin A-nuorten SM-liigan tammikuun 2017 kuukauden tulokaspelaajaksi. Hän voitti kauden päätteeksi A-nuorten Suomenmestaruuden ja Latvala palkittiin koko sarjan vuoden tulokkaana Yrjö Hakala -palkinnolla.


title: Otto Latvala

text: Elokuussa 2017 HPK lainasi Latvalan alustavasti koko kauden 2017–2018 kattavalla sopimuksella Mestis-joukkue Lempäälän Kisaan. Hänen tulokaskautensa toi siellä 42 runkosarja-, viidessä playoff- ja yhdessä Suomen Cupin ottelussa tehot 2+4=6. Latvala debytoi kauden aikana myös HPK:n SM-liigajoukkueessa, jossa hän pelasi ensimmäisen ja kauden ainoaksi ottelunsa 9. joulukuuta 2017 Helsingin IFK:ta vastaan. Latvala merkittiin joukkueen seitsemänneksi puolustajaksi. Hän sai ottelussa jääaikaa lopulta 3.43 minuuttia.


title: Otto Latvala

text: Latvala pelasi alle 20-vuotiaiden MM-kilpailuissa vuonna 2019, jolloin hän voitti maailmanmestaruuden. Latvala pelasi myös alle 18-vuotiaiden MM-kilpailuissa vuonna 2017, jolloin hän voitti hopeaa. Yhteensä Latvala on pelannut seitsemän nuorten ja 21 poikien maaottelua.


Juankosken Jumalansynnyttäjän suojeluksen kirkko on ortodoksinen kirkkorakennus Kuopion Juankoskella. Kirkko kuuluu Kuopion ortodoksiseen seurakuntaan. Rakennus on arkkitehti Toivo Paatelan suunnittelema ja valmistuessaan se vihittiin alun perin tsasounaksi 19. syyskuuta 1954. Vihkimyksen toimitti arkkipiispa Herman. Kirkkoa peruskorjattiin vuosina 1985-1986. Peruskorjauksen jälkeen rakennus vihittiin kirkoksi Pokrovan aikaan 1. lokakuuta vuonna 1986. Kirkoksi vihkimisen toimitti Joensuun piispa Tiihon. Kirkon ikonostaasi on Petros Sasakin maalaama.


title: Formula 3000 Unkarin Grand Prix 2004

text: Formula 3000 Unkarin Grand Prix 2004 oli Formula 3000 -kauden 2004 kahdeksas osakilpailu, joka ajettiin 14. elokuuta Hungaroringin moottoriradalla Unkarissa. Kilpailu ajettiin Formula 1:sten Unkarin GP:n ohessa.


title: Henry Hedman

text: Henry Matti Vihtori Hedman (s. 8. maaliskuuta 1952) on suomalainen romanikulttuurin edistäjä ja kouluttaja, jolle myönnettiin opetusneuvoksen arvonimi vuonna 2017. Koulutukseltaan hän on merkonomi ja teologian maisteri.


title: Henry Hedman

text: Hedman on edistänyt romanikielen asemaa Suomessa yliopisto-opettajana, kääntäjänä (mm. "Katekismos") ja oppikirjojen laatijana; hän työskenteli Kotimaisten kielten keskuksen tutkijana 2002–2011. Hän on myös osallistunut useisiin opetushallituksen ja sosiaali- ja terveysministeriön lautakuntiin ja työryhmiin, jotka ovat käsitelleet romaniasioita.


title: Henry Hedman

text: Hedmanin opettajanura alkoi Ruotsissa, jossa hän asui vuosina 1978–1980. Palattuaan Suomeen hän työskenteli aluksi opettajana Keravan, Riihimäen ja Hämeenlinnan vankilassa. Lisäksi Hedman on esiintynyt evankelistana ja muusikkona.


title: Formula 3000 Belgian Grand Prix 2004

text: Formula 3000 Belgian Grand Prix 2004 oli Formula 3000 -kauden 2004 yhdeksäs osakilpailu, joka ajettiin 28. elokuuta Circuit de Spa-Francorchamps’n moottoriradalla Belgiassa. Kilpailu ajettiin Formula 1:sten Belgian GP:n ohessa.


title: Formula 3000 Belgian Grand Prix 2004

text: Kilpailun voitti Arden International -tallin kuljettaja Robert Doornbos. Toiseksi sijoittui Doornbossin tallikaveri Vitantonio Liuzzi, joka varmisti sarjan mestaruuden.


title: Julia Robertsin filmografia

text: Tämä on luettelo Julia Robertsin filmografiasta.


title: William Sterling Parsons

text: William Sterling "Deak" Parsons (26. marraskuuta 1901 – 5. joulukuuta 1953) oli yhdysvaltalainen laivaston upseeri. Hän tuli tunnetuksi Manhattan-projektista sekä Enola Gayn aseupseerina, joka viritti lopulliseen toimintavalmiuteen Little Boy -atomipommin. Ensimmäisin sotatoimissa käytetty ydinpommi tuhosi täysin Hiroshiman keskustan 6. elokuuta 1945. "Silverplate-projekti"n eli atomipommiin liittyvien lentoharjoittelujen jaksojen alussa Parsons oli ollut komentajakapteenin arvoinen, mutta kohoten kommodorin sotilasarvoon, jossa oli tuota historiallista sotilastehtävää täyttäessään. Parsons oli lopuksi kontra-amiraalin arvoinen.


title: William Sterling Parsons

text: William "Deak" Parsons, koodinimeltään "Judge" oli erityisesti räjähteiden asiantuntija, sekä suoranainen kenraalimajuri Leslie Grovesin alamainen. Parsonsin läheinen työtoveri, sekä ns. "toinen laivaston tärkeä mies" myös Manhattan-projektin keskeisiä hahmoja, oli Frederick L. "Dick" Ashworth. Komentajakapteeni Ashworth oli toiminut "Fat Man":in aseupseerina. Parsons oli osallistunut myös atomipommin konstruktioon liittyvään rakenteelliseen suunnitteluun Los Alamosissa. Pommin viritykseen kului arviolta ½t. eli 30 min. Tehtävälista oli 11-vaiheinen. Pommi viritettiin vasta ilmassa, jottei se pääsisi aiheuttamaan ennenaikaista vaaraa, kuten lentoonnousun yhteydessä. Tinianissa tapahtuva ydinräjähdys olisi voinut tuhota paljon infrastruktuuria.


title: William Sterling Parsons

text: Parsonsin asemaa tuossa projektissa osoittanee se, että hän lensi Wendoveriin Utahiin Dora Doughertyn kuljettamana. Hän tarkasti 509. raskaan erityispommitusrykmentin pommikoneet henkilökohtaisesti sekä todeten, että ne on pakko vaihtaa toisiin eli uudempaan malliin.


title: William Sterling Parsons

text: Parsons työskenteli tuolloin paljain käsin, suojakäsineitä käyttämättä Boeing B-29 Superfortress pommikoneen pommiruumaan ahtautuneena. Hänen apulaisensa oli Morris R. Jeppson, joka 1. Erillisen Taisteluvälinelaivueen aliluutnantti, ts. Lieutenant, 2nd Grade. Jeppsonista tuli myöhemmin tutkimusta harjoittanut tiedemies.


title: Formula 3000 Italian Grand Prix 2004

text: Formula 3000 Italian Grand Prix 2004 oli Formula 3000 -kauden 2004 kymmenes ja viimeinen osakilpailu, joka ajettiin 11. syyskuuta Monzan moottoriradalla Italiassa. Kilpailu ajettiin Formula 1:sten Italian GP:n ohessa.


title: Luettelo Glenn Closen saamista palkinnoista ja ehdokkuuksista

text: Tämä on luettelo Glenn Closen saamista palkinnoista ja ehdokkuuksista.


title: Hyönteispölytys

text: Hyönteispölytys on hyönteisten siemenkasville tekemä pölytys, jossa hyönteinen kuljettaa kukan heteeltä siitepölyä toisen kasvin emin luotille. Toisille kasveille hyönteispölytys on välttämätöntä, niille ei ilman pölyttäjiä tule siemeniä ja satoa. Joitakin kasveja voidaan pölyttää myös käsin koneella, hyönteisen sijaan, esimerkiksi tomaatti.


title: Hyönteispölytys

text: Hyönteispölytteisiä kasveja ovat suurin osa ruohokasveista ja useimmat puut. Suomessa suurin osa puista on tuulipölytteisiä ja vain jotkin puut ovat hyönteispölytteisiä, esimerkiksi metsävaahtera, tuomi ja pihlajat. Tropiikissa lähes kaikki lehtipuut ovat hyönteispölytteisiä. Yli 75 prosenttia maapallon tärkeimmistä ruokakasveista on pölyttäjistä riippuvaisia, tai hyötyvät hyönteisten pölytyksestä. Nykyisistä kasvilajeista lähes 90 prosenttia on kukkivia, ja suurin osa on jollain tavalla riippuvaisia eläinpölytyksestä.


title: Hyönteispölytys

text: Hyönteispölytys on välttämätön muun muassa mustikalle, puolukalle ja lakalle. Kaikilla se ei ole kuitenkaan välttämätöntä mutta se suurentaa satoa tai siementen tuottaminen ei onnistu ilman hyönteisiä. Omena-, herukka- ja vadelma hyötyvät myös hyönteispölytyksestä ja tuottavat suuremman sadon.


title: Hyönteispölytys

text: Mustikat ovat suureksi osaksi kontukimalaisten pölyttämiä. Metlan tutkimuksessa kontukimalaisten pölyttämiltä koeruuduilta saatu mustikkasato oli kaksitoista kertaa suurempi kuin valtakunnalliseen marjasatotutkimukseen kuuluneilta koeruuduilta saatu sato. Joinakin vuosina saattaa marjasato viivästyä, tai jäädä miltei kokonaan saamatta, kylmän ja sateisen kevään tai alkukesän vuoksi.


title: Hyönteispölytys

text: Hyönteispölytteisten kasvien kukat houkuttelevat pölyttäjiä usein väreillä ja erilaisilla tuoksuilla, jotka lähtevät yleensä erilaisista kukkien eteerisistä öljyistä. Tuoksut eivät aina ole hyviä, esimerkiksi raatokukat, joiden kukat houkuttelevat raatokärpäsiä, sekä väreillään että vastenmielisillä tuoksuilla. Kasveilla joilla on kukissaan mettä, saattaa olla terälehdissä myös mesiviittoja, jotka ovat hyönteisten näkemillä ultraviolettivalon aallonpituuksilla näkyviä kuvioita, joiden avulla hyönteisten on helpompi löytää meden ja siitepölyn luokse. Kukissa saattaa joskus olla elimiä joihin mesi varastoituu, esimerkiksi sarviorvokilla ja akileijalla pussimaiset kannukset jotka ovat muodostuneet terälehdistä. Mesi voi olla esillä kukassa jolloin kaikenlaiset hyönteiset saavat sitä (esimerkiksi sarjakukkaiset) tai se voi olla syvällä piilossa jolloin vain hyönteiset joilla on pitkä imukärsä saavat sitä.


title: Hyönteispölytys

text: Yleensä hyönteispölytteisten kukkien siitepöly on tahmeaa samoin kun emin luotit, näin siitepöly tarttuu helposti hyönteiseen ja siirtyy hyönteisestä taas luottiin. Heteet ja emi sijaitsevat kukassa niin, että hyönteisen käydessä kukassa se koskee niitä pölyttäen samalla sen. Monet kasvit ovat sopeutuneet niin että kun hyönteinen käy kukassa niin se saa siitepölyä tiettyyn kohtaan ja taas vastaavasti emikukassa käydessään siitepöly siirtyy samasta kohdasta luottiin. Jotkin kasvit ovat niin erikoistuneita etteivät pölyttäjiksi käy kuin tietyntyyppiset hyönteiset, esimerkiksi kämmekät ovat tällaisia. Vaniljan pölytykseen kelpaavat vain yhden Melipona-suvun mehiläiset, ja pölytys on suoritettava 12 tunnin kuluessa kukan aukeamisesta. 1800-luvulla keksittiin kuinka se voidaan tehdä käsin ilman mehiläistä. Kun kukka on pölytetty niin tapahtuu hedelmöitys eli sukusolujen yhdistyminen, jonka jälkeen hedelmöittyneestä munasolusta alkaa kehittyä siemenaihe.


title: Hyönteispölytys

text: Tärkeimpiä pölyttäjiä ovat mesipistiäiset joita ovat mm. kimalaiset, erakkomehiläiset ja mehiläiset, niitä kaikkia on yhteensä yli 20 000 lajia. Monet perhoset, kärpäset ja kovakuoriaiset pölyttävät kasveja, sekä myös muurahaiset joitakin kasveja.


title: Hyönteispölytys

text: Hyönteiset etsivät kasveista mettä ja siitepölyä. Mesipistiäiset hakevat kukista molempia, mutta perhoset etsivät mettä. Kovakuoriaisista taas osa tyytyy pelkkään siitepölyyn. Mesi ja siitepöly ovat tärkeitä hyönteisille. Mesi sisältää 3—80-prosenttisena liuoksena sokereita. Sitä kukassa erittää mesiäinen, joka sijaitsee yleensä kukkalehtien tyvien ja kukkapohjuksen pinnassa. Siitepölyssä taas on paljon rasva- ja valkuaisaineita sekä tärkkelystä.


title: Hyönteispölytys

text: Professori Heikki Hokkanen on kehittänyt harmaahomeen torjuntaan hyönteisvektoroinnin eli harmaahomeen torjunnan mehiläisten avulla. Se toimii mansikan ja vadelman harmaahometta ("Botrytis cinerea") vastaan ja omenan tuppilohometta voi torjua myös. Valtio tukee viljelijöitä jotka käyttävät tätä torjuntaa. Torjunnassa kiinnitetään "vekottimeksi" nimetty laatikko mehiläispesään, siihen laitetaan sienipohjaista biologista torjunta-ainetta. Valmiste sisältää "Gliocladium catenulatum" J1446 -sientä joka torjuu kasvitauteja. Kun mehiläiset tulevat ulos pesästä, ainetta tarttuu niihin ja ne kuljettavat sen kukkiin samalla kun pölyttävät ne. Menetelmää sanotaan yhtä tehokkaaksi kuin kemiallinen torjunta on, ja halvemmaksi. Torjunta-aineen ei pitäisi vahingoittaa mehiläisiä, sen sijaan se saattaa suojata niitä sienitaudeilta kuten kalkkihomeelta.


title: Hyönteispölytys

text: Talvella 2006–2007 kuului ensimmäisen kerran laajemmista mehiläiskadoista. Jotkut mehiläishoitajat kertoivat epätavallisen suurista työläisten kadoista, jäljelle oli jäänyt kuningatar, paljon ruokaa ja muutama hoitajamehiläinen hoitamaan kehittymättömiä mehiläisiä ja kuningatarta. Se nimettiin "CCD":si eli "Colony Collapse Disorder". Yksi sen syistä on onnistuttu jäljittämään maataloudessa käytettyihin kemiallisiin yhdisteisiin, neonikotinoideihin. Ne sekoittavat hyönteisten sisäisen kompassin, ja mehiläiset eivät aineen vaikutuspiiriin jouduttuaan enää löytäneet medenkeruumatkoiltaan kotiin pesälleen. Se on kuitenkin vain osa totuutta, mehiläiskato on todettu maailmanlaajuiseksi ilmiöksi, jolle on mitä ilmeisimmin monta syytä.


title: Hyönteispölytys

text: Yksi syy on kansainvälisen kaupan myötä levinneet varroapunkki ("Varroa destructor"), mehiläisen ulkoloinen, joka vaurioittaa tarhamehiläisen toukkia ja aikuisia. Muiksi syiksi arvellaan esimerkiksi Etelä-Amerikassa kasvavaa maa- ja metsätalouden yksipuolistumista. Uruguayssa esimerkisi on perinteisesti karjankasvatukselle omistautunutta yhteiskuntaa muuttanut laajojen laitumien ja metsien muuttaminen eukalyptusviljelmiksi. Sekä peltoviljelyn yksipuolistuminen soijaviljelmiksi. Sama muutos on Uruguayn lisäksi tapahtumassa Argentiinassa ja Brasiliassakin.


title: Hyönteispölytys

text: Kiinassa ovat joillakin alueilla kaikki pölyttäjät kadonneet ja ihmiset joutuvat pölyttämään kasvit jotta saataisiin satoa. Sielläkin on löydetty useita syyllisiä. Eroosio on vähentänyt kukkaketoja, varroapunkit ovat yleistyneet teollisen hunajantuotannon vuoksi, tehomaatalous yksipuolistaa pölyttäjien ruokavalion, maailman laajuinen ilmaston lämpeneminen, sekä muita tekijöitä jotka eivät yksinään yksin ole tappavia, yhdessä ne ovat pölyttäjille tuhoisia.


title: Hyönteispölytys

text: Myös luonnon mesipistiäiset ja perhoset ovat kärsineet muuttuneista ympäristöolosuhteista. Arvellaan että joillakin alueilla saattaa olla yli 40 prosenttia uhanalaisia. Suomessa arvellaan että noin 20 prosenttia mesipistiäisistä ja 17 prosenttia perhosista on uhanalaisia. Hyönteispölytteisten kasvien satotasot ovat laskeneet alueittan, vaikka kasvinsuojeluaineet ovat tehokkaampia ja muiden kasvien sadot suutentuneet. Varsinais-Suomessa on ollut ongelmia johtuen seudun tehoikkaasta maataloudesta, erityisesti kimalaisille on ollut vahinkoa peltojen salaojituksesta joka on hävittänyt ojan penkkoja joissa voi pesiä, sekä niittyjen ja niiden kasvien katoamisesta. Myös mehiläistarhaus on Varsinais-Suomessa vähentynyt.


title: Hyönteispölytys

text: Jotkut ovat tehneet luonnon mesipistiäisille pönttöjä ja toivovat sillä tavoin vähentävänsä niiden katoamista.


title: Verkkosidos

text: Verkko-, silta- tai ristisidoksilla (eng. "crosslink") tarkoitetaan yleensä kovalenttisia sidoksia, jotka yhdistävät useita makromolekyylejä yhteen. Näitä sidoksia aikaansaavia reaktioita kutsutaan ristisitomis-, silloitus-, tai verkkoutusreaktioiksi. Yhteen liittyneet makromolekyylit ovat yleensä verkkoutumisreaktiosta erillisen polymerisaation ensin läpikäyneitä polymeerejä.


title: Verkkosidos

text: Verkkosidokset voivat olla myös ei kovalenttisia ja IUPAC:n määritelmän mukaan verkkosidos on


title: Verkkosidos

text: Verkkosidoksia käytetään muun muassa kumien, muiden elastomeerien, polyakryyliamidin, epoksiliimojen ja -muovien muodostamiseen.


title: Verkkosidos

text: Verkkoutumisreaktiot ovat luonnollinen osa ihon, hiusten ja rustokudoksen muodostumista. Näissä yleisiä sidostyyppejä ovat disulfidisidos ja isopeptidisidos.


title: Verkkosidos

text: Verkkoutumisreaktiot saattavat myös osallistua valtimonkovettumataudin kehittymiseen kehittyneiden glykaation lopputuotteiden kautta, jotka aiheuttavat suonten kollageenin verkkoutumista ja siten verisuoniston haitallista jäykistymistä.


title: Verkkosidos

text: Proteiinien vuorovaikutusta tai keskinäistä etäisyyttä esimerkiksi solussa voidaan tutkia käyttämällä verkkoutumisreaktioita aikaan saavia aineita. Proteiinien yhteenliittäminen voi saada aikaan näkyvän solun toimintahäiriön ja sitten eri menetelmin voidaan koittaa löytää verkkoutuvien proteiinien sijaintia solussa. 1999 kehitetty "in vitro" käyttöön soveltuva PICUP-menetelmä ja "in vivo" käyttöön sopiva 2005 kehitetty valoreaktiivisia aminohappojohdannaisia käyttävä menetelmä ovat esimerkkejä verkkoutumisreaktioita käyttävistä proteiinien välisen vuorovaikutuksen tutkimusmenetelmistä.


title: Verkkosidos

text: Verkkosidoksia saa aikaan esimerkiksi lihateollisuuden käyttämä transglutaminaasi entsyymi, jota voidaan myös käyttää kovettamaan juustoja verkkosilloittamalla juuston kaseiiniproteiineja.


title: Linda Park

text: Linda Park (s. 9. heinäkuuta 1978 Etelä-Korea) on korealais-yhdysvaltalainen näyttelijä, joka tunnetaan parhaiten SciFi-sarja n luutnantti Hoshi Saton roolista. Star Trekin jälkeen hän on esiintynyt useissa muissakin TV-sarjoissa. Linda Park on syntynyt Koreassa mutta varttunut Kalifornian San Diegossa.


title: Linda Park

text: Linda Park on ollut naimisissa hawajilaisen näyttelijä Daniel Bessin kanssa lokakuusta 2014 lähtien.


title: Offline (Arttu Lindemanin albumi)

text: Offline on tubettajana tutuksi tulleen Arttu Lindemanin 29. syyskuuta 2017 julkaistu esikoisalbumi. Albumi nousi ensimmäisellä listaviikollaan Suomen virallisen albumilistan kolmanneksi.


title: Offline (Arttu Lindemanin albumi)

text: Albumin kymmenestä kappaleesta peräti seitsemän julkaistiin singleinä ennen itse albumin julkaisua. Kappaleiden yhteenlaskettu kuuntelumäärä ylitti ennen albumin julkaisua platinalevyyn oikeuttavan määrän (20 miljoonaa kuuntelua).


title: Formula 3000 Brasilian Grand Prix 2002

text: Formula 3000 Brasilian Grand Prix 2002 oli Formula 3000 -kauden 2002 ensimmäinen osakilpailu, joka ajettiin 30. maaliskuuta Interlagosin moottoriradalla Brasiliassa. Kilpailu ajettiin Formula 1:sten Brasilian GP:n ohessa.


title: Vuoden keittokirja

text: Vuoden keittokirja on vuodesta 1998 lähtien vuosittain myönnetty tunnustus parhaimmaksi katsotulle, Suomessa saman vuoden aikana julkaistulle ruokakirjalle. Valinnan tekee Suomen gastronomien seuran johdolla asetettu toimikunta tai henkilö, ja valinta julkaistaan syksyisin loka-marraskuussa jonkun Helsingin Messukeskuksessa järjestettyjen tilaisuuden, kuten Ruokamessujen yhteydessä.


title: Furor (1896)

text: Furor oli Espanjan laivaston vuonna 1896 vesillelaskettu Furor-luokan torpedovenehävittäjä.


title: Furor (1896)

text: Alus tilattiin J & G Thomsonilta Clydebankistä, missä köli laskettiin 11. joulukuuta 1895. Alus laskettiin vesille 7. elokuuta 1896 ja otettiin palvelukseen vielä saman vuoden lopulla 16. joulukuuta.


title: Furor (1896)

text: Yhdysvaltain ja Espanjan välisten jännitteiden kasvaessa alkuvuodesta 1898 alus oli vara-amiraali Pascual Cervera y Topeten johtamassa Espanjan 1. laivueessa, joka määrättiin São Vicenteen Portugalin hallinnoimalle Cape Verdelle. "Furor", "Plutón" ja "Terror" saattoivat Cerveran lippulaivaa "Infanta María Teresaa" sekä "Cristóbal Colónia" Cadizista 8. huhtikuuta 1898. Osasto saapui São Vicenteen 14. huhtikuuta. Matkan aikana aluksilla oli havaittu mekaanisia vikoja ja ne olivat kuluttaneet odottamattoman paljon hiiltä. Laivueeseen liittyi vielä kaksi panssariristeilijää "Vizcaya" ja "Almirante Oquendo".


title: Furor (1896)

text: Sodanjulistuksen jälkeen puolueettoman Portugalin viranomaiset ilmoittivat São Vicentessä olevalle osastolle, että sen tulisi poistua satamasta 24 tunnin kuluessa. "Furor" lähti laivueen mukana merelle 29. huhtikuuta suunnaten San Juaniin Puerto Ricoon. Jatkuvien mekaanisten vikojen ja vähäisten hiilivarastojen vuoksi osaston raskaammat alukset hinasivat "Furoria" ja muita hävittäjiä ajoittain. Laivue saapui 10. toukokuuta Martiniquelle.


title: Furor (1896)

text: Laivueen jäädessä kansainväliselle merialueelle "Furor" ja "Terror" ajoivat Fort de Franceen pyytämään hiilitäydennystä, mutta puolueettomana pysyttelevän Ranskan viranomaiset eivät luovuttaneet aluksille hiiltä. Lisäksi Yhdysvaltain laivaston apuristeilijä "USS Harvard" lähti juuri satamasta ja Ranskan viranomaiset kielsivät hävittäjiä poistumasta ennen kuin 48 tuntia myöhemmin. "Terrorin" moottorivika esti merellelähdön. "Furor" lähti merelle koeajoon poistuen kansainväliselle merialueelle 24 tuntia etuajassa.


title: Furor (1896)

text: Laivue lukuun ottamatta Martiniquelle jäänyttä "Terroria" saapui 12. toukokuuta Curaçaoon, missä Cervera odotti kohtaavansa hiiltä kuljettavan rahtialuksen. Laivue saapui Willemstadiin 14. toukokuuta, mutta Alankomaiden pitäytyessä puolueettomana viranomaiset sallivat ainoastaan "Vizcayan" ja "Infanta Maria Teresan" pääsyn satamaan ja kuormata ainoastaan 600 tonnia hiiltä. Seuraanvana päivänä alukset joutuivat jo poistumaan satamasta.


title: Furor (1896)

text: Laivue ei jatkanut matkaansa Yhdysvaltain laivaston piirittämään San Juaniin, vaan uudeksi määränpääksi määrättiin Santiago de Cuba, jonne laivue saapui 19. toukokuuta. Yhdysvaltain laivasto-osasto saapui sataman edustalle 27. toukokuuta aloittaen saarron.


title: Furor (1896)

text: Piirittävien Yhdysvaltain laivaston alusten 6. kesäkuuta ampuma kranaatti osui aluksen hiilivarastoon, mutta se ei kärsinyt kuitenkaan merkittäviä vaurioita. Osa aluksen miehistöstä siirrettiin sotalaivoista koottuun prikaatiin torjumaan Yhdysvaltain maajoukkoja.


title: Furor (1896)

text: Heinäkuun alussa Yhdysvaltain joukot etenivät, jolloin kaupungin valtaus näytti todennäköiseltä. Cervera päätti 1. heinäkuuta pyrkiä laivueineen saarron läpi. Hän määräsi ulormurtautumispäiväksi 3. heinäkuuta. "Furorin" miehistö palasi maajoukoista 2. heinäkuuta alukselle aloittaen valmistautumisen ulosmurtautumiseen.


title: Furor (1896)

text: Alus lähti satamasta viidentenä aluksena neljän panssariristeilijän jälkeen. Suunnitelman mukaan lippulaiva "Infanta María Teresa" hyökkäisi Yhdysvaltain laivaston nopeinta alusta "USS Brooklyniä" vastaan mahdollistaakseen muulle laivueelle mahdollisuuden päästä merelle. Varttia vailke yhdeksän 3. heinäkuuta lähti Espanjan laivaston alukset merelle.


title: Furor (1896)

text: Yhdysvaltain laivasto havaitsi espanjalaisalukset hieman puoli kymmenen jälkeen, jolloin Santiago de Cuban taistelu alkoi. Yhdysvaltain laivaston taistelulaivat ja panssariristeilijät avasivat tulen osastoa kohti, jolloin kumpaankin mukana olleeseen hävittäjään tuli osumia. Tulenavauksen jälkeen yhdysvaltalaiset siirsivät tulen panssariristeilijöihin.


title: Furor (1896)

text: Vaurioituneet hävittäjät nostivat nopeutta ja niitä takaa-ajamaan lähti ainoastaan apuristeilijät "USS Gloucester", joka oli keveämmin aseistettu, suurempi ja nopeampi kuin hävittäjät. "Gloucester" osui hävittäjiin tosituvasti. "Furorin" miehistötappiot kasvoivat ja aluksen perä sai vuodon alkaen vajota. Hävittäjän höyrykattilat tuhoutuivat ja konehuone vaurioitui. Lisäksi aluksella syttyi useita tulipaloja, joista vakavin ammusvaraston päällä olevassa konehuoneessa. Lopulta alus menetti ohjattavuuden.


title: Furor (1896)

text: "Plutón" ei kyennyt jatkamaan pakoaan, jolloin se ajettiin matalikolle Cabananlahden länsipuolella varttia vaille yksitoista. Yksin jäänyt "Furor" selvisi ainoastaan viisi minuuttia. Selvästi tuhoutumassa oleva alus tulitti edelleen tykeillään, vaikka puolet miehistöstä oli saanut surmansa tai haavoittunut. Alus laski lippunsa aloittaen veneiden laskun "Gloucester" jatkoi edelleen tulitustaan ennen kuin huomasi "Furorin" antautuneen. Kaksi "Gloucesterilta" laskettua venettä pelasti vedestä eloonjääneitä, mutta vetäytyi kauemmas pelätessään "Furorin" ammusvaraston räjähtämistä. Ammusvarasto räjähtikin, jolloin alus upposi reilun kilometrin päässä rannikosta. "Furorin" päällikkö Villaamil sai surmansa taistelussa samoin kuin noin puolet miehistöstä.


title: Disruptor Records

text: Disruptor Records on syyskuussa 2014 perustettu yhdysvaltalainen levy-yhtiö. Sen perusti muun muassa The Chainsmokersin kanssa työskennellyt Adam Alpert. Disruptorin jakelijana toimii Sony Music Entertainment.


title: Disruptor Records

text: Levy-yhtiö on myynyt maailmanlaajuisesti yli 15 miljoonaa singleä.


title: Palojoen kansakoulu

text: Palojoen kansakoulu voi tarkoittaa seuraavia kansakouluja:


title: Saša Stanišić

text: Saša Stanišić (7. maaliskuuta 1978 Višegrad) on saksalainen kirjailija. Hän syntyi Višegradissa, Bosnia ja Hertsegovinassa, ja pakeni 14-vuotiaana Bosnian sotaa Saksaan.


title: Saša Stanišić

text: Stanišićin esikoisteos "Wie des Soldat das Grammofon repariert" käsittelee omaelämäkerrallisia aineksia, muun muassa sotaa, pakoa ja uutta alkua sadun keinoin. Se oli ehdolla Deutscher Buchpreis -palkinnon saajaksi, ja teoksen englanninnos "How the Soldier Repairs the Gramofon" oli ehdolla Independent Foreign Fiction -palkinnon saajaksi. Teos on käännetty yli 30 kielelle.


title: Saša Stanišić

text: Hänen toinen teoksensa "Vor dem Fest" ("Ennen juhlaa") sijoittuu perisaksalaiseen pikkukylään, mutta tässäkin teoksessa Stanišić käsittelee fantasianomaisin keinoin katoavaa historiaa ja juurten säilyttämistä. "Vor dem Fest" sai Alfred Döblin -palkinnon ja Leipzigin kirjamessupalkinnon 2014. Stanišić kirjoittaa teoksensa saksaksi.


title: Alain Mabanckou

text: Alain Mabanckou (s. 1966) on kirjailija, toimittaja, runoilija ja akateemikko. Hän on syntynyt Kongon tasavallassa ja on Ranskan kansalainen.


title: Alain Mabanckou

text: Mabanckou tunnetaan parhaiten romaaneistaan ja esseistään, jotka käsittelevät nyky-Afrikkaa ja afrikkalaisten elämää Ranskassa. Hän on Ranskassa yksi tunnetuimmista afrikkalaiskirjailijoista ja häntä on myös tituleerattu Afrikan Samuel Beckettiksi. Mabanckou on ollut sekä Man Booker- että Man Booker International -ehdokas teoksellaan "Petit Piment" ("Pikku Pippuri"), ja Mabanckoun teokset "Verre Cassé" ja "Black Bazar" puolestaan olivat Independent Foreign Fiction -ehdokkaita.


title: Perämeren maanjäristys 2016

text: Perämeren maanjäristys 2016 tapahtui 19. maaliskuuta 2016 Ruotsin aluevesillä, noin 60 kilometriä Piitimen kunnasta eteläkaakkoon. Maanjäristys sai astioita helisemään, ja Suomessa ja Ruotsissa ihmisiä heräili talojen tärinään ja seinien paukkumiseen. Edellinen vastaavan kokoinen maanjäristys Pohjanlahden alueella oli tapahtunut yli sata vuotta aiemmin.


title: Perämeren maanjäristys 2016

text: Maanjäristys tapahtui klo 21:55:32 UTC (23:55:32 paikallista aikaa) maaliskuun 19. päivänä 2016. Järistyksen hyposentri sijaitsi 22 kilometrin syvyydessä Pohjanlahden alapuolella. Järistys tapahtui luode-kaakko-suuntaisessa transformisiirroksessa noin 100 kilometriä Raahesta länsiluoteeseen. Helsingin yliopiston Seismologian instituutin mukaan järistyksen magnitudi oli M 4,1, ja siitä tehtiin havaintoilmoituksia laajalla alueella ympäri Perämerta.


title: Veikko Gröhn

text: Veikko Gröhn on suomalainen arkkitehti ja teologian maisteri. Hän on suunnitellut erityisesti vapaakirkollisten, lähinnä helluntailaisten, seurakuntien rukoushuoneita ja kirkkoja yhteensä 19.


title: Veikko Gröhn

text: Gröhn on valmistunut arkkitehdiksi Lahden teknillisestä oppilaitoksesta. Hän perusti Lahteen arkkitehtitoimiston 1975, myöhemmin nimeksi tuli VG-Group. Hän on suorittanut Walesin yliopiston Master of Theology in Ministerial -ohjelmassa ylemmän maisteritasoisen tutkinnon (Mth) keväällä 2008.


title: Veikko Gröhn

text: Gröhn on tuomittu kahden vuoden ehdollinen vankeusrangaistukseen vuonna 2013 Nova-jutun rikosvyyhdessä. Joulukuussa 2017 hän sai saman jutun jatkojutussa tuomion seitsemästä törkeästä petoksesta kolmen vuoden ehdottomaan vankeuteen. Gröhn valittaa tuomiosta, joten se ei ole toistaiseksi lainvoimainen.


title: Veikko Gröhn

text: Gröhnin toimisto on VG-Group, joka on Nova Groupin entinen tytäryhtiö. Gröhn oli Nova-Groupin hallituksen varsinainen jäsen.


title: Matka muinaiseen Suomeen

text: Matka muinaiseen Suomeen: 11 000 vuotta ihmisen jälkiä on vuonna 2017 ilmestynyt Ilari Aallon kirjoittama ja Elina Helkalan kuvittama tietokirja Suomen muinaisjäännöksistä. Teoksen kustansi Atena. Kirjalle myönnettiin Vuoden arkeologinen teko 2017 -tunnustus. Teos oli myös 12 finalistin joukossa ehdolla vuoden historiateos -palkinnon saajaksi.


title: Zolani Tete

text: Zolani Tete (s. 8. maaliskuuta 1988) on eteläafrikkalainen nyrkkeilijä ja hallitseva kääpiösarjan WBO-liiton mestari painoluokassaan. Aiemmin urallaan Tete on ollut myös IBF-liiton ylemmän kärpässarjan maailmanmestari.


title: Zolani Tete

text: Amatööriurallaan Tete otteli yli 400 ottelua joista hän hävisi vain kolme.


title: Zolani Tete

text: Vuonna 2006 ammattinyrkkeilyuransa aloittanut Tete voitti uransa ensimmäiset 13 ottelua ja pääsi otteluun silloista IBF-liiton kärpässarjan maailmanmestari Moruti Mthalanea vastaan mutta hävisi teknisellä tyrmäyksellä viidennessä erässä.


title: Zolani Tete

text: Hävittyään Mthalanelle Tete siirtyi ylempään kärpässarjaan. Ylemmässä kärpässarjassa Tete kärsi tappion Juan Alberto Rosasille enemmistöpäätöksellä. Tete kärsi ylemmässä kärpässarjassa toisen tappionsa Roberto Sosalle hajaäänituomiolla. Tete kohosi väliaikaiseksi IBF-liiton kääpiösarjan mestariksi voittamalla Jose Santos Gonzalezin teknisellä tyrmäyksellä kymmenennessä erässä. Itse ottelu oli likainen ja Tete oli tulla diskatuksi ennen voittoaan. Molemmat nyrkkeilijät myös kävivät kanveesissa ottelun aikana. Tete puolusti IBF-liiton mestaruutta kerran Victor Ruizia vastaan ennen luopumistaan IBF-liiton mestaruudesta.


title: Zolani Tete

text: Vuonna 2016 Tete siirtyi kääpiösarjaan. Kolmannessa kääpiösarjassa käymässään ottelussa Tete kohosi WBO-liiton mestariksi voittamalla Arthur Villanuevan yksimielisesti kaikin tuomariäänin. Tete otteli Villeneuvaa vastaan edellisen mestari Marlon Tapalesin jouduttua luopumaan mestaruudesta painoluokkaan liian painavana. Tämän jälkeen Tete on puolustanut mestaruuttaan kerran Siboniso Gonyaa vastaan tyrmäten vastustajansa 11 sekunnissa.


title: Frank Hamer

text: Frank Hamer (17 maaliskuuta 1884 – 10 heinäkuuta 1955), tunnettu myös Texas Rangerina, oli yhdysvaltalainen poliisi, joka nappasi kuuluisan rikollisparivaljakon Bonnien ja Clyden vuonna 1934. Hamer oli jo jäänyt eläkkeelle, mutta häntä pyydettiin ottamaan Bonnie ja Clyde kiinni. Pariskuntaa oli jo jahdattu vuodesta 1930 asti ennen kuin Frank Hamer nappasi heidät.


title: Frank Hamer

text: Hamer ja viisi muuta poliisia olivat piiloutuneet tien varrelle. Kun Bonnie ja Clyde tulivat autolla tietä pitkin, poliisit avasivat tulen ja kummatkin heistä kuolivat.


title: Frank Hamer

text: Frank Hamer tuli kuuluisaksi Bonnien ja Clyden nappaamisesta. Hän pääsi myös Texas Ranger Hall of Fameen.


title: Friedländer-synteesi

text: Friedländer-synteesi eli Friedländerin kinoliinisynteesi on kemiallinen reaktio, jossa o-aminobentsaldehydi tai o-aminobentsofenoni reagoi ketonin kanssa muodostaen tuotteena kinoliinijohdannaisen. Reaktion raportoi ensimmäisen kerran saksalainen kemisti Paul Friedländer vuonna 1882.


title: Friedländer-synteesi

text: Friedländer-synteesissä typpeä sisältävänä lähtöaineena käytetään o-aminobentsaldehydiä, o-aminobentsofenonia tai niiden johdannaisia, esimerkiksi aminonikotinaldehydiä. Toinen reagoiva lähtöaine on ketonia. Reaktio voi tapahtua joko happamissa tai emäksisissä olosuhteissa ja katalyyttinä voidaan käyttää muun muassa natriumtetrakloroauraattia.


title: Friedländer-synteesi

text: Friedländer-synteesille on esitetty kaksi vaihtoehtoista reaktiomekanismia. Niistä toisessa ketonista muodostuu enolaatti, joka reagoi aldolikondensaatiolla o-aminobentsaldehydin karbonyyliryhmän kanssa. Tämä tyydyttymätön ketoni reagoi aminoryhmän kanssa molekyylinsisäisesti muodostaen kinoliinirakenteen. Vaihtoehtoisessa mekanismissa o-aminobentsaldehydin aminoryhmä reagoi ketonin karbonyyliryhmän kanssa muodostaen imiinin. Tämä imiini reagoi aldehydiryhmän kanssa aldolikondensaation kaltaisesti muodostaen kinoliinirenkaan. On mahdollista, että happamat olosuhteet suosivat ensimmäistä reaktiomekanismia ja emäksiset toista.


title: Hoisko

text: Hoisko on kylä Alajärven kaupungissa, keskustasta koilliseen valtatie 16:n ja kantatie 68:n risteyskohdassa. Puutavaran jalostuksesta tunnettu kylä sijaitsee kaupungille nimen antaneen Alajärven pohjoisrannalla. Hoisko on aiemmin muodostanut oman taajamansa, mutta vuoden 2000 rajauksessa se kasvoi yhteen Alajärven keskustaajaman kanssa.


title: Hoisko

text: Hoisko on tunnettu vuonna 2017 käyttöön otetusta, Suomen suurimmasta CLT-rakennuslevyjä valmistavasta tehtaasta CLT Finland Oy, joka käyttää markkinoinnissaan tuotemerkkiä Hoisko. Kylän puutuoteteollisuus juontaa juurensa vuonna 1910 perustetusta Hoiskon sahasta ja myllystä. Hoiskonlahti Oy jatkoi sahatoimintaa 1970- ja 1980-luvun vaihteeseen, mutta alueella toimi jo silloin Perälän Höyläämö Oy. Se kehitti 1980-luvulla lamellihirren, joka nosti Finwoodin yhdeksi Suomen suurimmaksi hirsitalovalmistajaksi. Nykyisin toiminta jatkuu Finnlamelli Oy:nä. Yritysjärjestelyjen kautta alueella toimi vuoteen 2013 asti Honkarakenne Oyj, jolta vapautuneissa tiloissa CLT-levytuotanto nyt toimii.


title: Hoisko

text: Kylässä toimii kansakouluna aloittanut Hoiskon koulu. Sen 1950-luvun puolestavälistä peräisin oleva kivirakennus peruskorjattiin vuonna 2015.


title: Paalijärvi (järvi Alajärvellä)

text: Paalijärvi on järvi Etelä-Pohjanmaan Alajärvellä. Sen pinta-ala on 46,8 hehtaaria ja rantaviivan pituus 4,1 kilometriä. Järvi on erittäin rehevä ja lievästi hapan. Järven pinnan korkeustaso on noin 102 metriä merenpinnan tasosta. Maaston korkokuva nousee selkeästi kylästä itään Suomenselän vedenjakajalle lähdettäessä, ja linnuntietä noin kuuden kilometrin päässä sijaitseva Iiruunjärvi on jo yli 35 metriä korkeammalla. Paalijärvi laskee Paaluomanpurosta edelleen Savonjokeen, joka laskee Lappajärveen Vimpelin keskustan tietämillä.


title: Labuanin kruununsiirtomaa

text: Labuanin kruununsirtomaa oli Britannian kruununsiirtomaa, joka sijaitsi Borneon saaresta luoteeseen. Kruununsiirtomaa perustettiin vuonna 1848, kun Britannia sai Labuanin saaren Brunein sulttaanikunnalta vuonna 1846. Pääsaarta lukuun ottamatta Labuan koostuu kuudesta pienestä muusta saaresta: Burung, Daat, Kuraman, Papan, Rusukan Kecil ja Rusukan Besar.


title: Golden Globe 2018

text: Golden Globe 2018 oli järjestyksessään 75. Golden Globe -palkintogaala, jossa jaettiin palkintoja vuoden 2017 elokuville ja televisiosarjoille. Gaala järjestettiin Beverly Hilton -hotellissa, Kaliforniassa 7. tammikuuta 2018. Gaalan juonsi Seth Meyers. Useat gaalavieraat pukeutuivat juhlassa mustaan osoittaakseen tukeaan seksuaalisen häirinnän kohteeksi joutuneille elokuva-alan työntekijöille.


title: Golden Globe 2018

text: Ehdokkaat julkistettiin 11. joulukuuta 2017. Eniten ehdokkuuksia saivat elokuvista fantasiaelokuva "The Shape of Water" (7) ja televisiosarjoista minisarja "Big Little Lies" (6).


title: Limingan maanjäristys 2017

text: Limingan maanjäristys 2017 tapahtui 8. joulukuuta 2017 kello 00.32.17 (UTC+2) Pohjois-Pohjanmaan Limingassa, 20 kilometriä Oulun kaupungista etelään. Järistys oli voimakkain Suomessa mitattu sitten vuoden 2000 Kuusamon järistyksen, jonka voimakkuus oli M 3,5.


title: Limingan maanjäristys 2017

text: Järistyksen hyposentri sijaitsi 38 kilometrin syvyydessä. Helsingin yliopiston Seismologian instituutin mukaan järistyksen paikallinen magnitudi oli 3,3, ja siitä jätettiin yli 500 havaintoilmoitusta eri puolilta Pohjois-Pohjanmaata.


title: Jessica Mauboy

text: Jessica Hilda Mauboy (s. 4. elokuuta 1989 Darwin, Pohjoisterritorio, Australia), on australialainen R&B- ja poplaulaja, lauluntekijä ja näyttelijä. Hän edusti Australiaa vuoden 2018 Eurovision laulukilpailussa Lissabonissa. Hänen edustuskappaleensa on nimeltään "We Got Love".


title: Jessica Mauboy

text: Mauboy syntyi ja varttui Darwinissa, Pohjoisterritoriossa. Hän nousi kuuluisuuteen vuonna 2006 tullessaan toiseksi Australian Idol -kilpailun neljännellä tuotantokaudella. Mauboy esiintyi myös vuoden 2014 Eurovision laulukilpailun 2. semifinaalin väliaikanumerona.


title: Jessica Mauboy

text: Mauboyn musiikillisia esikuvia ovat muun muassa Mariah Carey ja Whitney Houston.


title: Aleksi Pahkala

text: Aleksi Ollinpoika Pahkala on suomalainen kansalaisaktivisti, tuottaja ja muusikko. Hän on soittanut kitaraa ja laulanut The Duplo! -yhtyeessä sen perustamisesta lähtien. Lisäksi hän on toiminut muun muassa Radio Helsingin tuottajana sekä levykauppa Stupido Shopin myymäläpäällikkönä. Pahkala on ollut mukana järjestämässä Helsingissä suuria mielenosoituksia, kuten Peli poikki! -mielenosoituksen Jimi Karttusen muistolle vuonna 2016 ja Meillä on unelma -mielenilmauksen vuonna 2015. Pahkala oli myös yksi vuoden 2017 itsenäisyyspäivänä järjestetyn alpakkatapahtuman järjestäjistä.


title: Jean Eudes

text: Pyhä Jean Eudes (14. marraskuuta 1601 Ri, Ranska – 19. elokuuta Caen, Ranska) oli ranskalainen pappi, lähestystyöntekijä ja hengellisten yhteisöjen perustaja. Hän oli suuri jansenistisen harhaopin vastustaja, oli uskollinen Pyhälle istuimelle, sekä tuki hartautta Jeesuksen pyhää sydäntä kohtaan. Paavi Leo XIII julisti 6. tammikuuta 1903 pyhän Jeannin hyveitten olleen sankarillisia, pyhä paavi Pius X julisti pyhän Jeanin autuaaksi 25. huhtikuuta 1909, paavi Pius XI kanonisoi hänet vuonna 1925 ja hänen juhlaansa vietetään 19. elokuuta. Hänen symboleitaan ovat pappi Jeesuksen ja Neitsyt Marian sydänten kanssa. Pappi eli seuraavien 10 paavien hallintoaikoina: Klemens VIII, (1592-1605) Leo XI, (1605) Paavali V, (1605-1621) Gregorius XV, (1621-1623) Urbanus VIII, (1623-1644) Innocentius X, (1644-1655) Aleksanteri VII, (1655-1667) Klemens IX, (1667-1669) Klemens X, (1670-1676) ja autuas Innocentius XI. (1676-1689)


title: Jean Eudes

text: Pyhää Jean Eudesta on kunnioitettu roomalaiskatolisessa messussa seuraavanlaisella latinankielisellä kollehtarukouksella:


title: Jean Eudes

text: ""Deus, qui beátum Ioánnem, Confessórem tuum, ad cultum sacrórum Córdium Iesu et Maríæ rite promovéndum, mirabíliter inflammásti, et per eum novas in Ecclésia tua famílias congregáre voluísti: præsta, quǽsumus; ut, cuius pia mérita venerámur, virtútum quoque instruámur exémplis.""


title: Jean Eudes

text: Pyhä Jean Eudes syntyi Rissä, Ranskan Normandiassa 14. marraskuuta 1601 maanviljelijän pojaksi ja meni 14-vuotiaana jesuiittojen oppilaitokseen, sekä liittyi vastoin vanhempiensa tahtoa hengelliseen yhteisöön vuonna 1623 ja vihittiin papiksi 24-vuotiaana.32-vuotiaana hänestä tuli seurakuntalähetystyöntekijä ja hän saarnasi yli 100 seurakuntamissiota, joista jotkin kestivät muutamasta viikosta muutamaan kuukauteen. Vuoden 1643 maaliskuun 25. päivä hän perusti yhteisön "Congregatio Iesu et Mariae" eli eudistit. Pyhän Jeanin elinaikana yhteisö perusti seminaarit Caeniin, (1643) Coutancesiin, (1650) Lisieuxiin, (1653) Roueniin, (1658) Evreuxiin, (1667) ja Rennesiin. (1670) Hän laati myös messun ja hetkipalveluksen Jeesuksen pyhälle sydämelle ja Neitsyt Marian pyhälle sydämelle. Hän kuoli 79-vuotiaana.


title: Jean Eudes

text: Pyhän Jeanin elämä voidaan jakaa seuraaviin vaiheisiin:


title: Jean Eudes

text: Pyhä Jean Eudeksen tunnetaan laatineen ainakin seuraavat kirjat:


Formula 3000 San Marinon Grand Prix 2002 oli Formula 3000 -kauden 2002 toinen osakilpailu, joka ajettiin 13. huhtikuuta Autodromo Enzo e Dino Ferrarin moottoriradalla Imolassa Italiassa. Kilpailu ajettiin Formula 1:sten San Marinon GP:n ohessa.


title: Melian Vettenterä

text: Melian Vettenterä tai Melli Vettenterä (s. 2003) on suomalainen kirjailija. Vettenterä on kirjoittanut kirjat "Seitsemän kissatarinaa", "Pelkäätkö kuolemaa" ja "Adam Salander ja kuoleman viini". Hän on myös tehnyt töitä mallina.


title: Melian Vettenterä

text: Vettenterän äiti, Minttu Vettenterä, on Jpk:n kirjoittaja ja suuren somekohun Miion äiti. Melian käy ylä-astetta.


title: Formula 3000 Espanjan Grand Prix 2002

text: Formula 3000 Espanjan Grand Prix 2002 oli Formula 3000 -kauden 2002 kolmas osakilpailu, joka ajettiin 27. huhtikuuta Circuit de Catalunyan moottoriradalla Espanjassa. Kilpailu ajettiin Formula 1:sten Espanjan GP:n ohessa.


title: Príncipe de Asturias (1794)

text:
Príncipe de Asturias oli Espanjan laivaston vuonna 1794 vesille laskettu 112-tykkinen kolmikantinen linjalaiva.
Aluksen suunnitelmat perustuivat "Santa Anaan" ja sen oli suunnitellut José Joaquin y Fernández de Landa. Alus valmistettiin Havannassa ja siihen käytettiin 335 000 kuutiojalkaa kuubalaista mahonkia ja kuusta, mikä vastaa noin 6 700 runkoa. Alus laskettiin vesille 1794.


title: Príncipe de Asturias (1794)

text: Ensimmäisen kerran palvelukseen varustettaessa aluksen aseistuksena oli alemmalla tykkikannella kolmekymmentä 32 naulan tykkiä, keskikannella 32 kappaletta 24 naulan tykkiä ja ylemmällä tykkikannella jälleen kolmekymmentä 12 naulan tykkiä. Näiden lisäksi aluksen puoli- ja keulakannella oli kahdeksantoista kahdeksan naulan ja kaksi 24 naulan karronadia. Näin aseistettuna aluksen täyslaidallisen paino oli 1 200 naulaa. Ennen Trafalgarin taistelua aluksen puolikannelle oli vaihdettu neljätoista 48 naulan karronadia ja keulakannelle kuusi 24 naulan karronadia, mikä kasvatti täyslaidallisen 1 512 naulaan. Lisäksi on mahdollista, että aluksen peräkannelle oli sijoitettu sisaralustensa tavoin neljä neljän naulan mörssäriä.


title: Príncipe de Asturias (1794)

text: Alus liitettiin vuonna 1794 Espanjan laivaston Välimeren laivueeseen, joka oli sijoitettu Cartagenaan. Alus lähti 1. helmikuuta 1797 merelle osana kenraaliluutnantti Don José de Córdoba y Ramosin laivastoa, jonka lippulaivana oli "Santisima Trinidad". Laivastoon kuului kaikkiaan 27 linjalaivaa, kaksitoista fregattia, prikanteeni ja muutama pienempi alus. Varastot täydennettiin Cadizissa, minkä jälkeen laivasto lähti Brestiin liittyäkseen Ranskan ja Alankomaiden laivastoihin Britteinsaarille tehtävää maihinnousua varten.


title: Príncipe de Asturias (1794)

text: Trafalgarin taistelun jälkeen alus ei juuri palvellut merellä ja alus romutettiin vuonna 1814.


title: Alita: Battle Angel

text: Alita: Battle Angel on yhdysvaltalainen vuonna 2019 ensi-iltansa saava tieteiselokuva, joka perustuu Yukito Kishiron mangasarjaan "Gunnm". Elokuvan ohjaajana toimii Robert Rodriguez ja pääosissa ovat Rosa Salazar, Christoph Waltz ja Jennifer Connelly.


title: Alita: Battle Angel

text: James Cameron kertoi elokuvan keskittyvän "Gunnm" mangasarjan neljään ensimmäiseen osaan.


title: Alita: Battle Angel

text: James Cameron kiinnostui projektista jo vuonna 2010. Nopeasti tuon jälkeen 20th Century Fox rekisteröi battleangelalita.com verkkotunnuksen. Vuonna 2003 Cameron ilmoitti käsikirjoituksen "Battle Angel" -elokuvalle olevan työn alla.


title: Alita: Battle Angel

text: Kesällä 2005 ilmoitettiin elokuvan viivästymisestä, johtuen Cameronin keskittyvän "Project 880" nimiseen projketiin ("Avatar"). Vuoden 2006 kesäkuussa kerrottiin "Battle Angelin" julkaisun tapahtuvan vuonna 2009. Tuon jälkeen Cameron on kertonut elokuvan viivästyvän useita kertoja.


title: Alita: Battle Angel

text: Helmikuussa 2010 Jon Landau kertoi Cameronin hyväksyneen ehdotuksen vaihtaa elokuvan nimeksi "Alita: Battle Angel".


title: Alita: Battle Angel

text: Huhtikuussa 2016 20th Century Fox ei vielä hyväksynyt elokuvan tuottamista, koska suunniteltu 175–200 miljoonan dollarin budjetti on liian suuri. Myöhemmin toukokuussa Fox lisäsi elokuvan vuonna 2018 julkaistavien elokuvien joukkoon.


title: Alita: Battle Angel

text: Elokuvan kuvaukset alkoivat Austinissa lokakuussa 2016.


title: Alita: Battle Angel

text: Elokuva saa ensi-iltansa 14. helmikuuta 2019. Edelliset suunnitellut ensi-iltapäivämäärät olivat 20. heinäkuuta 2018 ja 21. joulukuuta 2018.


title: American Airlinesin lento 587

text: American Airlinesin lento AA587 putosi 12. marraskuuta 2001, noin kaksi kuukautta 9/11 -iskujen jälkeen Belle Harborissa sivuperäsimen ja -vakaajaan irrotessa koneesta. Kaikki koneessa olleet 260 matkustajaa ja miehistön jäsentä menehtyivät. Lisäksi maassa kuoli viisi ihmistä.


title: American Airlinesin lento 587

text: Onnettomuuden aiheutti perämiehen ylireagointi jättöturbulenssiin tämän heiluttaessa sivuperäsintä.


title: The Post

text: The Post on vuonna 2017 ensi-iltansa saanut yhdysvaltalainen historiallinen poliittinen draama- ja jännityselokuva, jonka on ohjannut Steven Spielberg. Sen ovat käsikirjoittaneet Liz Hannah ja Josh Singer. Elokuvan pääosissa ovat Meryl Streep, Tom Hanks, Sarah Paulson, Bob Odenkirk, Tracy Letts, Bradley Whitford, Bruce Greenwood ja Matthew Rhys. "The Post" sijoittuu 1970-luvulle ja se kertoo "The Washington Postin" ja "The New York Timesin" toimittajista, jotka julkaisivat "Pentagonin paperit" -asiakirjat koskien Yhdysvaltain hallituksen toimia Vietnamin sodassa. Keskeistä roolia esittää myös "The Washington Postin" kustantaja Katharine Graham.


title: The Post

text: Elokuvan kuvaukset alkoivat New Yorkissa toukokuussa 2017. Se sai rajoitetun ensi-iltansa Yhdysvalloissa 22. joulukuuta 2017 ja tuli laajaan levitykseen 12. tammikuuta 2018, Suomessa 2. helmikuuta. "The Post" on saanut hyviä arvosteluita ja kehuja erityisesti Streepin, Hanksin ja Odenkirkin roolisuorituksista. National Board of Review valitsi sen vuoden 2017 parhaaksi elokuvaksi. Vuoden 2018 Golden Globe -gaalassa se on ehdolla kuudessa kategoriassa: paras draamaelokuva, paras ohjaus, paras naispääosa (Streep), paras miespääosa (Hanks), paras käsikirjoitus ja paras musiikki.


title: Peltojen kipsikäsittely

text: Peltojen kipsikäsittelyssä kipsiä levitetään pelloille vähentämään sieltä karkaavan fosforikuorman määrää vesistöihin. Kipsikäsittely menetelmä on todettu toimivaksi vesiensuojelukeinoksi, sillä kipsi vähentää fosforikuormaa tehokkaammin ja edullisemmin kuin mikään muu vaihtoehto.


title: Peltojen kipsikäsittely

text: Itämeren alueen suurimpia ympäristöhaasteita on fosforikuormitus. Noin 60 prosenttia vesiä rehevöittävästä fosforista on peräisin maataloudesta, jota harvoin viljelijä pystyy estämään maanviljelytoimien ohessa. Fosforia tarvitaan viljelykasvien kasvattamiseen, mutta ongelmaksi muodostuu pelloilta valuva vesi, joka kuljettaa maata ja samalla myös fostoria pelloilta vesistöihin. Kipsi on osoittaunut tehokkaaksi ratkaisuksi sitomaan fosforia peltoon kasvien käytettäväksi.Kipsi vahvistaa ionitasapainoa ja parantaa maan rakennetta, jolloin fosfori säilyy kasvien käytettävissä, eikä huuhtoudu peltomaasta vesistöihin. Kipsikäsittelyn avulla fosforihuuhtoutumaan voidaan vähentää tehokkaammin kuin nykyisin käytössä olevilla vesiensuojelukeinolla. Lisäksi kipsikäsittely vaikuttaa fosforihuuhtoutumaan nopeammin ja edullisemmin kuin nykyiset keinot.


title: Peltojen kipsikäsittely

text: Kalsiumsulfaatin eli kipsin liuetessa peltomaahan se edistää fosforin sitoutumista maahiukkasiin, säilyttäen fosforin kasvien käytettävissä ja parantaa maan mururakennetta.Fosforin huuhtoutuminen sekä eroosio vähenevät ehkäisten vesistöjen rehevöitymistä. Samalla myös orgaanisen hiilen huuhtoutuminen vesistöihin vähenee. Kipsikäsittelyyn hyödynnettävät peltomaat rajautuvat vain meriin laskeville valuma-alueille, sillä kipsi sisältää sulfaattia ja merivedessä on luontaisesti korkea sulfaattipitoisuus. Kipsikäsittely järvien läheisyydessä aiheuttaisi kerrostuneisuutta. Liiallinen sulfaatin määrä järvessä ja vesistöissä edistää myös niiden rehevöitymistä.


title: Peltojen kipsikäsittely

text:
Esimerkiksi Ekholm et al. (2012) ovat tutkineet kipsikäsittelyn vaikutusta vesistön fosforikuormitukseen. Heidän tutkimusalueenaan oli Lepsämänjoki, joka virtaa Suomenlahteen. Yhteensä 93 hehtaaria peltoa käsiteltiin kipsillä. Kipsiä levitettiin vuonna 2008 ja tuloksista raportoitiin seuraavan kolmen vuoden ajan. Fosforipitoisuuksia vertailtiin siihen, mitä ne olivat olleet ennen kipsikäsittelyä sekä kontrollialueeseen, jolle kipsiä ei levitetty.
Tutkimuksen mukaan kipsi vähensi partikkelifosforin määrää vedessä keskimäärin 64 %. Liukoisen fosforin määrää kipsi vähensi arviolta 29%. Arvio on kuitenkin epävarmempi kuin partikkelifosforin tapauksessa, koska liukoisen fosforin pitoisuuden tutkimiseen oli saatavilla vain vähän dataa.


title: Peltojen kipsikäsittely

text: SAVE-hankkeessa on tutkittu, että kipsikäsittelyn avulla on mahdollista vähentää fosforikuormitusta Itämereen 100 000 kg:lla. Levittämisestä aiheutuvat kustannukset per hehtaari olisi 220 euroa. Kipsiä tulisi levittää 4000 kg per hehtaari. Muutokset näkyisivät Itämeren sisäosissa. Fosforikuorman vähennys per kilogramma on 60-70 euroa. On tehty myös tutkimusta siitä, että yksi kipsikäsittely sitoo fosforia 3-4 vuodeksi.


title: Formula 3000 Itävallan Grand Prix 2002

text: Formula 3000 Itävallan Grand Prix 2002 oli Formula 3000 -kauden 2002 neljäs osakilpailu, joka ajettiin 11. toukokuuta A1-Ringin moottoriradalla Itävallassa. Kilpailu ajettiin Formula 1:sten Itävallan GP:n ohessa.


title: Michael Lindqvist

text: Michael Lindqvist (s. 12. syyskuuta 1994 Danderyd, Ruotsi) on ruotsalainen jääkiekkoilija, joka pelaa SHL-joukkue Färjestad BK:ssa. Hän on pelipaikaltaan oikea laitahyökkääjä ja laukoo oikealta.


title: Michael Lindqvist

text: Lindqvist on Enebybergs IF:n kasvatti. Hän siirtyi juniorina sittemmin SDE HF:ään, jossa Lindqvist voitti kauden 2009–2010 päätteeksi U16 SM:n hopeaa. Kaudeksi 2010–2011 hän siirtyi AIK IF:n J18-junioreihin. Lindqvist oli J18 Elitissä joukkueensa paras syöttäjä 22 syöttöpisteellään. Kaudella 2012–2013 hän debytoi seuran Elitserien-joukkueessa, jossa Lindqvist sai tililleen kolme runkosarjaottelua ilman tehopisteitä. Hän teki Elitserien-debyyttinsä 2. lokakuuta 2012 Rögle BK:ta vastaan.


title: Michael Lindqvist

text: Lokakuussa 2013 Lindqvist teki AIK:n kanssa kaksivuotisen ammattilaissopimuksen. Kausi 2013–2014 oli hänen varsinainen tulokaskautensa SHL:ssä (ent. Elitserien) ja Lindqvist teki 45 runkosarjaottelussa tehot 3+7=10 ja neljässä Kvalserien-ottelussa yhden syöttöpisteen. Hän teki SHL-uransa avausmaalin 3. joulukuuta 2013 Linköpings HC:tä vastaan. AIK putosi kauden päätteeksi HockeyAllsvenskaniin. Kaudella 2014–2015 Lindqvist nousi siellä joukkueen varakapteeniksi. Toukokuussa 2015 hän teki AIK:n kanssa vuoden mittaisen jatkosopimuksen.


title: Michael Lindqvist

text: Kaudella 2015–2016 Lindqvist oli SHL:n nousukarsinnoissa AIK:n paras pistemies ja syöttäjä Jonathan Anderssonin kanssa tehoilla 2+4=6. Huhtikuussa 2016 hän teki joukkueen kanssa 1+1-vuotisen jatkosopimuksen. Kaudella 2016–2017 Lindqvist oli AIK:n paras pistemies, maalintekijä ja syöttäjä tehoilla 17+22=39 sekä voitti joukkueen sisäisen tehotilaston lukemalla +18. SHL:n nousukarsinnoissa hän oli AIK:n paras maalintekijä viidellä osumallaan sekä jakoi sisäisen tehotilaston voiton kolmen muun pelaajan kanssa lukemalla +4.


title: Michael Lindqvist

text: Lindqvist siirtyi kaudeksi 2017–2018 kaksivuotisella sopimuksella Färjestad BK:hon. Hän teki läpimurtonsa SHL:ssä, jossa Lindqvist teki 33 runkosarjaottelussa tehot 20+14=34 ja kahdessa playoff-ottelussa tehot 2+1=3. Hän oli Färjestadin toiseksi paras maalintekijä Dick Axelssonin jälkeen ja jakoi sisäisen pistepörssin kolmannen sijan Joakim Nygårdin kanssa. Lindqvist jakoi koko SHL:n maalipörssin kuudennen sijan HV71:n Victor Ejdsellin kanssa. Hän kuitenkin kärsi runkosarjassa loukkaantumisista ja joutui enimmillään solisluumurtuman vuoksi noin kuudeksi viikoksi sivuun tammikuussa 2018. Lindqvist kuntoutui runkosarjan viimeiselle kierrokselle.


title: Michael Lindqvist

text: Toukokuussa 2018 Lindqvist teki kolmivuotisen tulokassopimuksen New York Rangersin kanssa. Seura lähetti hänet syksyn harjoitusleirin päätteeksi AHL-joukkue Hartford Wolf Packin vahvuuteen. Lindqvist pelasi siellä kaudella 2018–2019 16 ottelua tehopistein 3+4=7, kunnes marraskuussa 2018 Rangers asetti hänet siirtolistalle. Koska mikään toinen NHL-seura ei napannut Lindqvistiä vuorokauden kuluessa, seura osti hänen sopimuksensa ulos. Lindqvist palasi seuraavana päivänä loppukauden sopimuksella kotimaahansa Färjestad BK:n SHL-joukkueeseen.


title: Michael Lindqvist

text: Lindqvist on pelannut Ruotsin A-maajoukkueessa yhden ottelun. Hän teki A-maajoukkuedebyyttinsä Euro Hockey Challengessa 5. huhtikuuta 2018 Norrköpingissä Slovakiaa vastaan. Lindqvist sai ottelussa myös syöttöpisteen Carl Klingbergin tekemään ylivoimamaaliin.


title: Formula 3000 Monacon Grand Prix 2002

text: Formula 3000 Monacon Grand Prix 2002 oli Formula 3000 -kauden 2002 viides osakilpailu, joka ajettiin 25. toukokuuta Monacon katuradalla Monacossa. Kilpailu ajettiin Formula 1:sten Monacon GP:n ohessa.


title: Gitxanit

text: Gitxanit (myös muodossa Gitksan) ovat Kanadan alkuperäisheimoihin kuuluva kansa jotka lasketaan kuuluvaksi Luoteisrannikon intiaaneihin. Gitxanien kotiseutu kattoi Skeenajoen yläjuoksulta noin 53,000 neliökilometrin alueen. Gitxanit kuuluvat Tsimshianic kieliperheeseen ja heidän kulttuurinsa edustaa tyypillistä Luoteisrannikon kulttuuria vaikka he asuvat joen eivätkä varsinaisella rannikkoseudulla. Gitxanien naapuriheimoja pohjoisessa ovat Nisga'at, lännessä Tsimshianit ja idässä Wet'suweet joista viimeisten kanssa Gitxaneilla on pitkät ja syvät suhteet.


title: Gitxanit

text: Gitxanit ovat Matrilineaarinen heimo joka jakautuu neljään klaaniin: Sammakon, Kotkan, polttopuun ja suden klaaneihin. Jokaisella klaanilla on toisistaan riippumattomassa omistuksessa olevia taloja sekä arvostetussa asemassa oleva päällikkö sekä perinteiset kalastus - ja asuinalueet.


title: Gitxanit

text: Noin 5000 Gitxania asuu Brittiläisessä Kolumbiassa ja osa heistä asuu heimon perinteisillä asuinalueilla. Gitxanien kieltä kutsutaan Gitxsanimaaxiksi.


title: Gitxanit

text: Gitxsaneille ja naapuriheimoille myönnettiin vuonna 1997 Amerikan alkuperäisasukkaiden oikeudet. Vaikka Kanadan hallitus on myöntänyt oikeudet, varsinaista rauhansopimusta Gitxanien ja Kanadan valtion välillä ei ole tehty.


title: Molly’s Game

text: Molly’s Game on vuonna 2017 ensi-iltansa saanut rikosdraamaelokuva, jonka on käsikirjoittanut ja ohjannut Aaron Sorkin. Se perustuu Molly Bloomin samannimiseen omaelämäkertaan. Elokuva on Sorkinin esikoisohjaus, ja sen pääosissa ovat Jessica Chastain, Idris Elba, Kevin Costner, Michael Cera, Brian d’Arcy James, Chris O’Dowd, Bill Camp, Graham Greene, Claire Rankin, Joe Keery ja Jeremy Strong. Elokuvassa seurataan Bloomia, joka joutuu FBI-tutkinnan kohteeksi järjestettyään salaisia pokeriturnauksia Hollywood-tähdille, urheilijoille, suurliikemiehille ja Venäjän mafialle.


title: Molly’s Game

text: Elokuvan kuvaukset alkoivat marraskuussa 2016 Torontossa, Kanadassa. Se sai ensi-iltansa 8. syyskuuta 2017 Toronton elokuvajuhlilla. Yhdysvalloissa se sai ensin rajatun ensi-illan 25. joulukuuta 2017, jonka jälkeen alkoi laajempi teatterilevitys 5. tammikuuta 2018. Suomessa elokuva saapui teattereihin 26. tammikuuta 2018. Elokuva sai kaksi Golden Globe -ehdokkuutta vuoden 2018 Golden Globe -gaalassa: parhaasta käsikirjoituksesta ja parhaasta naispääosasta draamaelokuvassa (Chastain).


title: Engelberger Aa

text: Engelberger Aa on joki Kaakkois-Sveitsissä. Joen pituus on 38 kilometriä, ja se on Sveitsin 31:nneksi pisin joki.


title: Engelberger Aa

text: Engelberger Aa saa alkunsa Urin Alpeilta Titliksen koillispuolelta noin 2 250 metrin korkeudessa.


title: Engelberger Aa

text: Joki virtaa Urin, Nidwaldenin ja Obwaldenin kantonien alueella. Isoimmat paikkakunnat joen varrella ovat Engelberg ja Buochs.


title: Engelberger Aa

text: Joen virtaama vaihtelee vuosien 1916–2010 tietojen perusteella vuosittain jonkin verran: joen vuotuinen keskivirtaama alajuoksulla Buochissa – ennen joen laskemista Vierwaldstätterseehen – on ollut 12,5 m³/s. Suurin keskivirtaama oli vuonna 1981 (15,8 m³/s) ja pienin keskivirtaama vuonna 1949 (8,8 m³/s).


title: Engelberger Aa

text: Engelberger Aan pääuomassa ja sen sivujoissa on yhteensä yhdeksän vesivoimalaa. Suurimman osan laitoksista omistaa kantonin energiayhtiö "Kantonales Elektrizitätswerk Nidwalden".


title: I, Tonya

text: I, Tonya on vuonna 2017 ensi-iltansa saanut yhdysvaltalainen elämäkerrallinen musta komediaelokuva, joka kertoo taitoluistelija Tonya Hardingista. Elokuvan on ohjannut Craig Gillespie ja sen on käsikirjoittanut Steven Rogers. Hardingia esittää Margot Robbie; muissa päärooleissa ovat Sebastian Stan, Julianne Nicholson, Caitlin Carver, Bobby Cannavale ja Allison Janney. Elokuva sijoittuu vuoteen 1994 ja kertoo Hardingin kilpailijan Nancy Kerriganin pahoinpitelystä.


title: I, Tonya

text: "I, Tonya" sai ensi-iltansa Toronton elokuvajuhlilla 8. syyskuuta 2017. Teatteriensi-illan se sai Yhdysvalloissa 8. joulukuuta 2017. Allison Janney palkittiin elokuvasta parhaan naissivuosan Oscar-palkinnolla.


title: I, Tonya

text: Janney palkittiin roolistaan myös parhaan naissivuosan Golden Globella vuoden 2018 gaalassa. Lisäksi elokuva oli ehdolla parhaan musikaali- tai komediaelokuvan ja parhaan naispääosan musikaali- tai komediaelokuvassa (Robbie) -palkintoihin.


title: Formula 3000 Euroopan Grand Prix 2002

text: Formula 3000 Euroopan Grand Prix 2002 oli Formula 3000 -kauden 2002 kuudes osakilpailu, joka ajettiin 22. kesäkuuta Nürburgringin moottoriradalla Saksassa. Kilpailu ajettiin Formula 1:sten Euroopan GP:n ohessa.


title: Formula 3000 Britannian Grand Prix 2002

text: Formula 3000 Britannian Grand Prix 2002 oli Formula 3000 -kauden 2002 seitsemäs osakilpailu, joka ajettiin 6. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: Formula 3000 Ranskan Grand Prix 2002

text: Formula 3000 Ranskan Grand Prix 2002 oli Formula 3000 -kauden 2002 kahdeksas osakilpailu, joka ajettiin 20. heinäkuuta Magny-Coursin moottoriradalla Ranskassa. Kilpailu ajettiin Formula 1:sten Ranskan GP:n ohessa.


title: Mordovia Arena

text: Mordovia Arena on stadion Saranskin kaupungissa. Sen kapasiteetti on 45 000. Se oli yksi jalkapallon MM-kilpailujen 2018 pelipaikoista.


title: Malliorganismi

text: Malliorganismit tai mallieliöt ovat lajeja joita tutkijat käyttävät biologisessa tai lääketieteellisessä tutkimuksessa. Koska lajeja on tutkittu paljon on niistä kertynyt paljon enemmän biologista ja fysiologista tietoa kuin muista lajeista yleensä. Eniten käytettyjä malliorganismeja ovat laboratoriohiiret.


title: Malliorganismi

text: Yksinkertaisemmat lajit esimerkiksi leivinhiiva ("Saccharomyces cerevisiae"), kolibakteeri ("Escherichia coli"), sukkulamato ("Caenorhabditis elegans") ja banaanikärpänen ("Drosophila melanogaster") ovat tärkeitä tutkimuksessa koska niillä on lyhyt sukupolvikierto. Lisäksi käytetään ainakin lituruohoa ("Arabidopsis thaliana"), Afrikankynsisammakkoa ("Xenopus laevis") ja seeprakalaa ("Danio rerio"). Nämä lajit ovat kehittyneet malliorganismeiksi monista eri syistä. Helpon kasvatettavuuden, suurien poikueiden vuoksi, nopea lisääntyvyyden, pienen koon, jne. Syy ei välttämättä ole juurikaan perustunut rationaaliseen ajatteluun eikä biologisiin tai lääketieteellisiin syihin.


title: Malliorganismi

text: Vuonna 1921 sai alkunsa maailman eniten käytetty malliorganismi, kun yhdysvaltalainen Clarence Cook Little sai useita hiirisukupolvia kestäneen jalostustyön valmiiksi. Laboratoriohiiren koko genomi julkaistiin Naturessa 2002. Se mahdollistaa yksityiskohtaisesti geenin, sen valkuaistuotteen ja sairauden tai muun ominaisuuden yhteyksien tutkimisen. Hiiren ja ihmisen genomit vastaavat toisiaan yli 99-prosenttisesti, sukkulamadon genomi on 50-prosenttisesti vastaava.


title: Malliorganismi

text: Banaanikärpäsen ominaisuuksien periytymistä on tutkittu yli sata vuotta. Sen otti ensimmäisen kerran tieteellisen tutkimuksen kohteeksi 1900-luvun alussa alkionkehitystä tutkinut professori William Castle Harwardin yliopistosta. Tutkija Thomas Hunt Morgan Columbian yliopistosta kuitenkin aloitti geneettiset kokeet banaanikärpäsillä vuonna 1910 ja sai parikymmentä vuotta myöhemmin työstään lääketieteen ja fysiologian Nobelin. Niillä on tehty paljon tutkimusta laidasta laitaan ja ne ovat olleet mukana monen Nobelin palkinnon saamisessa.


title: Malliorganismi

text: Hiivoja on kautta historian hyödynnetty panimo- ja leipomoteollisuudessa, ja nykyään sitä käytetän myös rekombinanttiproteiinien valmistuksessakin. Leivinhiiva ("Saccharomyces cerevisiae") on laajasti käytetty biotieteellisen tutkimuksen malliorganismi. Se oli myös ensimmäinen aitotumainen eliö, jonka perimän emäsjärjestys saatiin selvitettyä ja sen sekvenssi julkaistiin 1996.


title: Malliorganismi

text: Nopeakasvuinen ja sitkeä kolibakteeri on geenitekniikassa käytetyin malliorganismi. Kolibakteeria on käytetty muun muassa solujen ikääntymisen tutkimiseen solutasolla ja solujen jakautumisessa syntyvien virheiden tutkimiseen.


title: Malliorganismi

text: Se on on maaperässä elävä sukkulamatolaji, joka tunnetaan keskeisenä kehitysbiologian ja genetiikan malliorganismina.


title: Malliorganismi

text: Seeprakala on särkikaloihin kuuluva mustavalkoraitainen kala, jota käytetään nykyään paljon malliorganismina. Sen avulla on tutkittu muun muassa syövän, diabeteksen ja aivojen rappeumasairauksien mekanismeja. Seeprakalan suosion taustalla on seeprakalan alkion läpinäkyvyys ja nopeaan kehitys sekä monipuoliset geneettisen manipulaation mahdollisuudet.


title: Malliorganismi

text: Lituruohoa kasvatetaan laboratorioissa ympäri maailmaa ja sitä käytetään geneettisiin tutkimuksiin. Sen helppohoitoisuuden, nopeakasvuisuuden, pienen koon ja runsaan lisäntyvyyden takia lituruoho on ihanteellinen malliorganismi monien kasvikunnan perusilmiöiden selvittelemiseen. Se on ensimmäinen kasvi jonka perimä on saatu sekvensoitua, sillä on yksinkertainen perimä, vain viisi paria kromosomeja. Kasvun, kukkimisen tai siementen tuotannon geneettiset perusmekanismit ovat niin samankaltaisia kasvikunnassa, että lituruoholla tehtyä tutkimusta voidaan soveltaa myös viljeltyihin hyötykasveihin.


title: Malliorganismi

text: Luonnossa afrikankynsisammakkoja elää Angolassa, Itä- ja Etelä-Afrikassa. 1930-luvulla niitä käytettiin yksinkertaisena raskautestinä. Niitä käytetään nykyään malliorganismeina, koska ne ovat helppoja ylläpidettäviä ja tuottavat suhteellisen nopeasti jälkeläisiä ja niillä on merkittävä samankaltaisuus ihmisen genomin kanssa.


title: Rostov Arena

text: Nižni Novgorodin stadion on jalkapallostadion Rostov-na-Donun kaupungissa. Se valmistui vuonna 2018. Sen kapasiteetti on 43 702 ja se oli yksi jalkapallon MM-kilpailujen 2018 pelipaikoista.


title: Kirstjen Nielsen

text: Kirstjen Michele Nielsen (s. 14. toukokuuta 1972) on yhdysvaltalainen juristi ja turvallisuuspoliittinen asiantuntija, joka toimii maansa kotimaan turvallisuuden ministerinä. Presidentti Donald Trump nimitti syksyllä 2017 Nielsenin ehdokkaakseen uudeksi kotimaan turvallisuuden ministeriksi tehtävää alun perin hoitaneen John F. Kellyn siirryttyä Valkoisen talon kansliapäälliköksi. Senaatti vahvisti nimityksen 5. joulukuuta 2017, ja Nielsen astui virkaansa seuraavana päivänä.


title: Kirstjen Nielsen

text: Aiemmin Nielsen on työskennellyt useissa turvallisuusalan asiantuntijatehtävissä George W. Bushin hallinnossa, kyberuhkiin keskittyneenä konsulttina perustamassaan Sunesis Consulting -yrityksessä sekä viimeksi Trumpin hallituksessa kotimaan turvallisuuden ministeriön kansliapäällikkönä ja Valkoisen talon apulaiskansliapäällikkönä.


title: Kirstjen Nielsen

text: Hänen sukunsa on isänsä puolelta tanskalaista ja äitinsä puolelta italialaista alkuperää.


title: Formula 3000 Saksan Grand Prix 2002

text: Formula 3000 Saksan Grand Prix 2002 oli Formula 3000 -kauden 2002 yhdeksäs osakilpailu, joka ajettiin 27. heinäkuuta Hockenheimringin moottoriradalla Saksassa. Kilpailu ajettiin Formula 1:sten Saksan GP:n ohessa.


title: Al Jazira Club

text: Al-Jazira Sports & Culture Club tai lyhyemmin Al-Jazira Club on arabiemiirikuntalainen jalkapalloseura. Seura on kotoisin Abu Dhabista ja sen edustusjoukkue pelaa maan korkeimmalla sarjatasolla UAE Arabian Gulf Leaguessa. Sen kotikenttänä toimii 42 056-paikkainen Mohammed bin Zayed Stadium.


title: Vladislav Gavrikov

text: Vladislav Andrejevitš Gavrikov (; s. 21. marraskuuta 1995 Jaroslavl, Venäjä) on venäläinen jääkiekkopuolustaja ja olympiavoittaja, joka pelaa KHL-joukkue SKA Pietarissa.


title: Vladislav Gavrikov

text: Gavrikov on Lokomotiv Jaroslavlin kasvatti. Hän voitti kauden 2009–2010 päätteeksi Venäjän U15-juniorisarjan hopeaa ja kauden 2011–2012 päätteeksi Gavrikov johdatti joukkueensa kapteenina Lokomotivin Venäjän U17-juniorisarjan hopeaan. Hän aloitti samalla kaudella myös Loko Jaroslavlin joukkueessa Venäjän nuorten sarja MHL:ssä.


title: Vladislav Gavrikov

text: Lokomotiv Jaroslavl varasi Gavrikovin 37. pelaajana KHL:ään kesällä . Hän debytoi seuran KHL-joukkueessa kaudella 2014–2015, jolloin Gavrikov pelasi siellä 16 runkosarja- ja neljä playoff-ottelua tehden yhden syöttöpisteen. Hän teki KHL-debyyttinsä 22. syyskuuta 2014 vieraissa Avangard Omskia vastaan. Gavrikov sai ottelussa jääaikaa 8.26 minuuttia hän keräsi teholukeman +1. Gavrikov pelasi kauden aikana miesten pelejä myös VHL-joukkue HK Rjazanissa tehden siellä 11 runkosarjaottelussa tehot 1+2=3. Hän pelasi ison osan kaudestaan myös Loko Jaroslavlin MHL-joukkueessa toimien joukkueen kapteenina. Maaliskuussa 2015 Gavrikov teki Lokomotivin kanssa kaksivuotisen jatkosopimuksen.


title: Vladislav Gavrikov

text: Columbus Blue Jackets varasi Gavrikovin kuudennella kierroksella 159. pelaajana . Varsinaisella KHL:n tulokaskaudellaan 2015–2016 hän teki 42 runkosarjaottelussa tehot 3+4=7 ja viidessä playoff-ottelussa yhden maalin. Gavrikov teki KHL-uransa avausmaalin 6. syyskuuta 2015 vieraissa Barys Astanaa vastaan. Hänet valittiin 27. joulukuuta 2015 liigan viikon puolustajaksi. Gavrikov valittiin myös KHL:n joulukuun kuukauden tulokkaaksi. Kaudella 2016–2017 hänet valittiin liigan maaliskuun 2017 kuukauden puolustajaksi.


title: Vladislav Gavrikov

text: Keväällä 2017 Gavrikovin varannut Columbus Blue Jackets tarjosi hänelle NHL-tulokassopimusta. Kesäkuussa Lokomotiv kuitenkin kauppasi hänen pelaajaoikeutensa SKA Pietariin, jonka kanssa Gavrikov teki kaksivuotisen sopimuksen. Hänen siirtonsa taustalla oli pääsy Venäjän maajoukkuevalmentaja Oļegs Znaroksin valmennukseen sekä tavoitella maajoukkuepaikkaa Pyeongchangin olympiakisoja ajatellen.


title: Vladislav Gavrikov

text: Gavrikov oli voittamassa olympiakultaa venäläisten olympiaurheilijoiden joukkueessa 2018. Gavrikov edusti Venäjää MM-kilpailuissa vuonna 2017, jolloin hän voitti pronssia. Gavrikov jakoi joukkueensa sisäisen tehotilaston voiton Bogdan Kiselevitšin kanssa lukemalla +9. Hänet valittiin Kanadaa vastaan pelatun välieräottelun päätteeksi Venäjän ottelun parhaaksi pelaajaksi. Yhteensä Gavrikov on pelannut 26 A-maaottelua tehopistein 2+1=3. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 5. helmikuuta 2015 Karlovy Varyssa Tšekkiä vastaan. Ensimmäisen A-maajoukkuemaalinsa Gavrikov teki Channel One Cupissa 15. joulukuuta 2016 Moskovan VTB-jääpalatsissa ylivoimalla Ruotsia vastaan.


title: Vladislav Gavrikov

text: Gavrikov pelasi myös alle 20-vuotiaiden MM-kilpailuissa vuonna 2015, jolloin hän toimi Venäjän kapteenina ja voitti hopeaa. Gavrikov valittiin turnauksen parhaaksi puolustajaksi ja valmennus valitsi hänet joukkueensa yhdeksi kolmesta parhaasta pelaajasta. Gavrikov pelasi myös alle 18-vuotiaiden MM-kilpailuissa vuonna 2013.


title: Vladislav Gavrikov

text: Gavrikov pelasi myös alle 18-vuotiaiden Ivan Hlinkan muistoturnauksessa vuonna 2012. Hän pelasi samana vuonna myös World U-17 Hockey Challengessa, joka päättyi kultaan. Gavrikov pelasi vuonna 2012 myös alle 19-vuotiaiden World Junior A Challengessa.


title: Minjan

text: Minjan (hepreaksi מנין) tarkoittaa kymmenen aikuisen juutalaisen henkilön ryhmää, joka on ehto juutalaisuudessa tiettyjen uskonnollisten velvollisuuksien täyttämiselle. Yleisin tilanne, jossa tarvitaan minjania, on julkinen jumalanpalvelus. Ortodoksijuutalaisuudessa minjan koostuu aina kymmenestä miehestä, muissa juutalaisuuden suuntauksissa myös naiset voidaan laskea minjaniin.


title: Minjan

text: Selittäessään minjanin alkuperää Babylonialainen Talmud mainitsee kolme Toorassa esiintyvää lausetta:


title: Minjan

text: "Sillä minä tahdon olla israelilaisten keskuudessa pyhä." 3. Mooseksen kirja 22:32


title: Minjan

text: "Siirtykää pois tämän joukon keskuudesta." 4. Mooseksen kirja 16:21


title: Minjan

text: "Kuinka kauan minun vielä pitää sietää tätä pahaa joukkoa" 4. Mooseksen kirja 14:27


title: Minjan

text: Talmud käyttää argumenttia nimeltä "gezera šava" joka perustuu saman sanan toistumiseen, tässä tapauksessa sanojen "joukko" ja "keskuudessa" tehden sen päätelmän, että koska jälkimmäisessä lauseessa kyseessä on kymmenen miehen joukko, myös ensimmäinen lause viittaa kymmenen miehen joukkoon. Tämän seurauksena Talmud säätää, että "devarim šebikduša" eli pyhyyden ilmauksia ei voida lausua ilman kymmenen miehen ryhmää.


title: Minjan

text:
Halakhan mukaan seuraavat rukoukset voidaan lausua vain minjanin läsnä ollessa:
barchu, kaddiš, amidan toisto ja keduša. Myös julkiseen Tooran ja haftaran lukuun vaaditaan minjan. Myös birkat kohanim eli kohenien lausuma siunaus vaatii minjanin. Ruokarukousta edeltävässä kutsussa voidaan lausua Jumalan nimi vain jos paikalla on minjan. Häiden yhteydessä luettavat seitsemän siunausta eli "ševa brachot" vaativat myös minjanin. Tästä syystä juutalaisissa häissä on oltava minjan paikalla.


title: Minjan

text: Ortodoksijuutalaisuudessa vain miehet lasketaan osaksi minjania. Yleensä vain uskonnollisesti täysi-ikäiset, eli bar-mitsva-iän saavuttaneet henkilöt voidaan laskea minjaniin. Minjanin voivat muodostaa vain samassa tilassa olevat henkilöt. Reformijuutalaisuudessa virallisesti naisten laskeminen osaksi minjania hyväksyttiin ensimmäisen kerran vuonna 1845. . Konservatiivijuutalaisuuden piirissä naisten laskeminen minjaniin sallittiin vuonna 1973.


title: Jean-Louis Huhta

text: Jean-Louis Patrik Huhta (s. 30. huhtikuuta 1965 Göteborg) on ruotsalainen säveltäjä, muusikko ja DJ.


title: Jean-Louis Huhta

text: Huhdan soittimia ovat tietokone, lyömäsoittimet ja jousisoittimet. Hänen yhtyeitään ja projektejaan ovat Audio Laboratory, jossa ovat mukana Ebbot Lundberg, Henrik Rylander, Per Svensson; Brommage Dub, jossa ovat mukana Jesper Dalhbäck; Skull Defekts, jossa ovat mukana Daniel Fagerström, Joachim Nordwall, Henrik Rylander; Ocsid, jossa ovat mukana Carl Michael von Hausswolff ja Graham Lewis. Hän on esiintynyt sooloartistina omalla nimellä sekä nimellä Dungeon Acid. Hänen aikaisempia yhtyeitään ovat Cortex, Anti Cimex, Texas Instruments, Stonefunkers, Flesh Quartet, Wild Planet ja Lucky People Center.


title: Jean-Louis Huhta

text: Huhdan nuorempi veli on rapartisti ADL.


title: Särkijärvi (Askola)

text: Särkijärvi on kylä Askolan kunnassa itäisellä Uudellamaalla. Se sijaitsee kymmenisen kilometriä Askolan keskustasta itään Kylänpäänjärven pohjoisrannalla. Myös järvestä käytetään usein nimeä Särkijärvi. Porvooseen on matkaa noin 13 kilometriä. Särkijärven pohjoispuolella oleva kylä on Huuvari, ja Särkijärvi kuuluu Huuvarin postinumeroalueeseen 07590.


title: Särkijärvi (Askola)

text: Museovirasto on vuonna 2009 luokitellut Särkijärven kylä- ja kartanomaiseman Suomen valtakunnallisesti merkittäviin rakennettuihin kulttuuriympäristöihin, koska se on rakenteeltaan ja rakennuskannaltaan tyypillinen ja hyvin säilynyt Uudenmaan rannikon vanhan maantienvarren asutuskeskittymä ja viljelymaisema.


title: Särkijärvi (Askola)

text: Vauraalta näyttävä maaseutukylä isoine kivi- ja tiilinavetoineen sijoittuu nauhamaisesti Kylänpäänjärveä kiertävän yhdystie 1605:n varteen sekä peltoaukeiden metsäkumpareille. Maantien varteen sijoittuvat myös 1900-luvun alussa ja 1950-luvulla rakennetut koulut ja vuonna 1927 valmistunut seuratalo Jukola, jossa toimii Huuvarin-Särkijärven Nuorisoseura. Alueen pohjoisosan merkittävä rakennusryhmä on Prestbackan kartanomäki koivukujineen ja empiretyylisine päärakennuksineen. Prestbackassa on ollut myös tiilitehdas. Kylän eteläpäässä on Kylänpää-niminen entinen Byändan ratsutila. Vanhoja ratsutiloja ovat myös Prestbacka ja Tamppi (Dampbacka).


title: Särkijärvi (Askola)

text: Tampin kartanon omistaja, hovioikeuden asessori Johan Selim Holmberg perusti kylään koulun vuonna 1883. Se sai oman puurakenteisen rakennuksen 1909 ja rapatun lisärakennuksen 1952.


title: Artjom Zub

text: Artjom Valerjevitš Zub (; s. 3. lokakuuta 1995 Habarovsk, Venäjä) on venäläinen jääkiekkopuolustaja, joka pelaa KHL-joukkue SKA Pietarissa. Hän laukoo oikealta.


title: Artjom Zub

text: Zub on Amur Habarovskin kasvatti. Hän aloitti Amurskije Tigry Habarovskin joukkueessa Venäjän nuorten sarja MHL:ssä kaudella 2011–2012. Zub debytoi Amurin KHL-joukkueessa kaudella 2014–2015, jolloin hän pelasi siellä seitsemän runkosarjaottelua tehden yhden syöttöpisteen. Zub teki KHL-debyyttinsä 10. tammikuuta 2015 vieraissa Traktor Tšeljabinskiä vastaan. Hän sai ottelussa jääaikaa 7.13 minuuttia ja keräsi myös syöttöpisteen Ruslan Baškirovin tekemään maaliin. Zub keräsi ottelussa myös kuusi jäähyminuuttia. Suurimman osan kaudestaan hän pelasi kuitenkin vielä MHL:ssä, jonka tähdistöottelussa Zub pelasi.


title: Artjom Zub

text: Varsinaisella KHL:n tulokaskaudellaan 2015–2016 Zub teki 55 runkosarjaottelussa tehot 2+5=7. Hän teki KHL-uransa avausmaalin 18. syyskuuta 2015 ylivoimalla vieraissa Neftehimik Nižnekamskia vastaan. Zub valittiin KHL:n lokakuun 2015 kuukauden tulokkaaksi. Toukokuussa 2016 hän teki Amurin kanssa kaksivuotisen jatkosopimuksen.


title: Artjom Zub

text: Kesken kauden 2016–2017, joulukuussa 2016 Amur kauppasi Zubin SKA Pietariin, jossa hän voitti kauden päätteeksi Gagarin Cupin. Syyskuussa 2017 Zubin sopimusta SKA:n kanssa jatkettiin kahdella vuodella kevääseen 2020 saakka.


title: Artjom Zub

text: Zub oli voittamassa olympiakultaa venäläisten olympiaurheilijoiden joukkueessa 2018. Zub edusti Venäjää MM-kilpailuissa vuonna 2017, jolloin hän voitti pronssia. Yhteensä Zub on pelannut 16 A-maaottelua tehden kolme syöttöpistettä. Hän teki A-maajoukkuedebyyttinsä Karjala-turnauksessa 3. marraskuuta 2016 Helsingin Hartwall Arenalla Suomea vastaan.


title: Artjom Zub

text: Zub pelasi myös alle 18-vuotiaiden MM-kilpailuissa vuonna 2013.


Luettelo Heinäveden julkisista taideteoksista ja muistomerkeistä sisältää Heinäveden kunnassa olevat pysyvät patsaat, muistomerkit ja muistolaatat.


title: Vladimir Tkatšov (jääkiekkoilija, 1993)

text: Vladimir Aleksandrovitš Tkatšov (; s. 5. lokakuuta 1993 Dnipropetrovsk, Ukraina) on venäläis-ukrainalainen jääkiekkoilija, joka pelaa KHL-joukkue Ak Bars Kazanissa. Hän on pelipaikaltaan keskushyökkääjä.


title: Vladimir Tkatšov (jääkiekkoilija, 1993)

text: Tkatšov syntyi Ukrainassa, mutta kasvoi Venäjän Kazanissa, jossa hän pelasi pääosan juniorivuosistaan Ak Bars Kazanin organisaatiossa. Tkatšov aloitti Bars Kazanin joukkueessa Venäjän nuorten sarja MHL:ssä kaudella 2009–2010. Ak Bars Kazan varasi hänet KHL:ään 41. pelaajana kesällä . Vuotta myöhemmin OHL-joukkue Erie Otters varasi Tkatšovin 37. pelaajana , mutta hän ei kuitenkaan koskaan siirtynyt CHL:ään.


title: Vladimir Tkatšov (jääkiekkoilija, 1993)

text: Kaudella 2012–2013 Tkatšov pelasi MHL:n tähdistöottelussa. Hän debytoi kauden aikana myös Ak Barsin KHL-joukkueessa, jossa Tkatšov pelasi viisi runkosarjaottelua ilman tehopisteitä. Hän teki KHL-debyyttinsä 15. lokakuuta 2012 HC Slovan Bratislavaa vastaan. Tkatšov pelasi ottelussa kuitenkin vain yhden vaihdon ja sai jääaikaa 49 sekuntia. Hän pelasi kauden aikana miesten pelejä myös seitsemän runkosarja- ja neljän playoff-ottelun verran VHL-joukkue Neftjanik Almetjevskissä tehden niissä neljä tehopistettä. Varsinaisella KHL:n tulokaskaudellaan 2013–2014 Tkatšov teki 52 runkosarja- ja kuudessa playoff-ottelussa tehot 1+8=9. Hän teki KHL-uransa avausmaalin 1. lokakuuta 2013 Atlantia vastaan.


title: Vladimir Tkatšov (jääkiekkoilija, 1993)

text: Tkatšov voitti kaudella 2015–2016 Ak Barsin pudotuspelien sisäisen piste-, maali- ja syöttöpörssin tehoilla 5+4=9. Hänet valittiin neljännesvälierien päätteeksi KHL:n viikon hyökkääjäksi. Kaudella 2016–2017 Tkatšov oli joukkueensa toiseksi paras pistemies Justin Azevedon jälkeen tehoilla 15+17=32. Pudotuspeleissä hän oli Ak Barsin paras pistemies ja syöttäjä tehoilla 2+9=11. Tkatšov pelasi kauden aikana myös ssa.


title: Vladimir Tkatšov (jääkiekkoilija, 1993)

text: Keväällä 2017 useampi NHL-seura osoitti kiinnostusta Tkatšovia kohtaan. Hän teki kuitenkin toukokuussa kaksivuotisen jatkosopimuksen Ak Bars Kazanin kanssa. Sopimuksen taustalla oli muuan tavoite päästä Venäjän maajoukkueeseen Pyeongchangin olympiakisoihin, johon NHL-pelaajat saivat kielteisen päätöksen osallistua.


title: Vladimir Tkatšov (jääkiekkoilija, 1993)

text: Tkatšov edusti Venäjää MM-kilpailuissa vuonna 2017, jolloin hän voitti pronssia. Yhteensä Tkatšov on pelannut 27 A-maaottelua tehopistein 5+9=14. Hän teki A-maajoukkuedebyyttinsä Euro Hockey Tourin ensimmäisessä kaksoismaaottelussa 5. helmikuuta 2015 Karlovy Varyssa Tšekkiä vastaan. Ensimmäisen A-maajoukkuemaalinsa Tkatšov teki Karjala-turnauksessa 3. marraskuuta 2016 Helsingin Hartwall Arenalla Suomea vastaan.


title: Vladimir Tkatšov (jääkiekkoilija, 1993)

text: Tkatšov pelasi myös alle 20-vuotiaiden MM-kilpailuissa vuonna 2013, jolloin hän voitti pronssia. Tkatšov pelasi myös alle 18-vuotiaiden MM-kilpailuissa vuonna 2011, jolloin hän voitti pronssia.


title: Vladimir Tkatšov

text: Vladimir Tkatšov voi tarkoittaa seuraavia henkilöitä:


title: GP3 Britannian Grand Prix 2012

text: GP3 Britannian Grand Prix 2012 oli GP3-kauden 2012 neljäs osakilpailu, joka ajettiin 7.–8. heinäkuuta Silverstonen moottoriradalla Englannissa. Kilpailu ajettiin Formula 1:sten Britannian GP:n ohessa.


title: Kiddush

text: Kiddush (hepreaksi קידוש) on juutalainen rukous, joka lausutaan sapattina ja juhlapyhinä viinille. Sana kiddush tarkoittaa pyhittämistä. Kiddush lausutaan sekä illalla päivällisen aluksi että päivällä lounaan aluksi. Sanalla kiddush voidaan tarkoittaa myös aamujumalanpalveluksen jälkeistä pientä ateriaa. Kiddush liitetään juutalaisuudessa Tooran käskyyn muistaa sapatti.


title: Kiddush

text: Kiddush lausutaan aina aterian aluksi, viinimalja kädessä. Viinin sijasta voidaan käyttää myös rypälemehua. Astian, jossa viini on, tulee olla vähintään "revi'it"in kokoinen ja ehjä. Rabbiinisissa lähteissä on erimielisyyttä siitä, mikä on "revi'it". Pienin arvio "revi'it"in koosta on 90,7 ml. Kiddushia varten on erityisiä koristeellisia kiddush-kuppeja.


title: Kiddush

text: Kiddush on juutalaisuudessa uskonnollinen velvollisuus, joka koskee sekä miehiä että naisia. Lausumalla kiddush täytetään käsky muistaa sapatti. Yleensä yksi henkilö lausuu kiddush-rukouksen muiden puolesta, jonka jälkeen hän juo viiniä ja jakaa sitä muille. Muut vastaavat kaikkiin siunauksiin "amen", jolloin heidän ajatellaan täyttäneen kiddushin velvollisuuden.


title: Kiddush

text: Kiddushin aikana pöydällä oleva leipä, yleensä chala, on peitetty liinalla. Tämä johtuu siunausten järjestyksestä. Halakhan mukaan leivän siunaus tulee sanoa ennen viinin siunausta, mutta kiddushin kohdalla järjestys on päinvastoin. Siksi leipä poistetaan pöydästä peittämällä se.


title: Kiddush

text:
Viinin sijasta joissain tilanteissa voidaan käyttää chalaa tai alkoholijuomia kuten viskiä.
Kiddushin teksti on erilainen riippuen siitä, onko kyseessä ilta vai päivä, ja sapatti vai juhlapyhä.
Kaikkiin kiddushin versioihin sisältyy viinin siunaus.


title: Kiddush

text: Perjantai-illan kiddush-teksti alkaa Tooran kohdalla, jossa puhutaan maailman luomisesta. Sitä seuraa viinin siunaus ja siunaus, jossa kiitetään sapatin käskystä. Kiddush päättyy sanoihin "Siunattu olet Sinä Herra, joka pyhität sapatin."


title: Kiddush

text: Lauantaipäivän kiddushia kutsutaan myös nimellä "kiddush raba" eli suuri kiddush. Se alkaa Tooran kappaleella, jossa puhutaan sapatista Jumalan ja Israelin lasten välisenä merkkinä. Sen jälkeen jatketaan toisella Tooran kohdalla, ja viimeiseksi lausutaan viinin siunaus.


title: Kiddush

text: Juhlapyhistä pesachina, sukkotina, roš hašanana, šmini atseretina, simchat Torana ja šavuotina lausutaan kiddush. Niinä juhlapäivinä, jotka kestävät kaksi päivää, kiddush lausutaan molempina päivinä. Juhlapäivien illan kiddush muistuttaa sapatin illan kiddushia, mutta sapatin pyhittämisen sijaan siinä puhutaan kyseisen juhlapyhän pyhittämisestä. Sen lisäksi siihen kuuluu vielä kolmas siunaus nimeltä šehechejanu, joka lausutaan kerran vuodessa toistuvien tapahtumien yhteydessä.


title: Kiddush

text: Juhlapyhinä päivällä sanottava kiddush on hyvin lyhyt, se koostuu yhdestä Tooran lauseesta ja viinin siunauksesta.


title: Ruslan Abışov

text: Ruslan İbrahim oğlu Abışov (s. 10. lokakuuta 1987 Baku, Azerbaidžanin SNT, Neuvostoliitto, nykyinen Azerbaidžan) on azerbaidžanilainen jalkapalloilija. Hän edustaa Azerbaidžanin jalkapalloliigassa pelaavaa Neftçi Bakun ja on pelipaikaltaan puolustaja ja keskikenttäpelaaja.


title: Ruslan Abışov

text: azeriksi "Ruslan İbrahim oğlu Abışov" (latinalainen on käytetään Azerbaidžanissa), Руслан Ибраһим оғлу Абышов (kyrillinen on käytetään Dagestanissa), روسلان ابراهیم اوْغلو آبیشو (arabialainen on käytetään Iranilainen Azerbaidžanissa), venäjäksi Русла́н Ибраги́м оглы́ Абы́шов, "Ruslan Ibragim ogly Abyšov" (on käytetään Azerbaidžanissa), Русла́н Ибраги́мович Абы́шов, "Ruslan Ibragimovitš Abyšov" (on käytetään Dagestanissa).


title: JACK Audio Connection Kit

text: JACK Audio Connection Kit (lyhyesti JACK) audiopalvelinohjelmisto useille käyttöjärjestelmille. Ohjelmisto on suunnitteltu alhaiselle viiveelle (latenssille).


title: JACK Audio Connection Kit

text: Linuxissa JACK tukee muun muassa ALSA, OSS, FFADO (FireWire) -ajureita.


title: JACK Audio Connection Kit

text: OS X:ssä JACK tukee CoreAudio -ajureita.


title: JACK Audio Connection Kit

text: JACK2 on uudempi versio, joka pyrkii ratkaisemaan ensimmäisen JACK1-version puutteet moniprosessorialustoilla.


title: Terror (1896)

text: Terror oli Espanjan laivaston vuonna 1896 vesillelaskettu Furor-luokan torpedovenehävittäjä.


title: Terror (1896)

text: Alus tilattiin J. & G. Thomsonilta Clydebankistä, missä köli laskettiin 11. joulukuuta 1895. Alus laskettiin vesille 10. elokuuta 1896 ja otettiin palvelukseen vielä saman vuoden lopulla 17. joulukuuta.


title: Terror (1896)

text: Yhdysvaltain ja Espanjan välisten jännitteiden kasvaessa alkuvuodesta 1898 alus oli vara-amiraali Pascual Cervera y Topeten johtamassa Espanjan 1. laivueessa, joka määrättiin São Vicenteen Portugalin hallinnoimalle Cape Verdelle. "Furor", "Plutón" ja "Terror" saattoivat Cerveran lippulaivaa "Infanta María Teresaa" sekä "Cristóbal Colónia" Cadizista 8. huhtikuuta 1898. Osasto saapui São Vicenteen 14. huhtikuuta. Matkan aikana aluksilla oli havaittu mekaanisia vikoja ja ne olivat kuluttaneet odottamattoman paljon hiiltä. Laivueeseen liittyi vielä kaksi panssariristeilijää "Vizcaya" ja "Almirante Oquendo".


title: Terror (1896)

text: Sodanjulistuksen jälkeen puolueettoman Portugalin viranomaiset ilmoittivat São Vicentessä olevalle osastolle, että sen tulisi poistua satamasta 24 tunnin kuluessa. "Furor" lähti laivueen mukana merelle 29. huhtikuuta suunnaten San Juaniin Puerto Ricoon. Jatkuvien mekaanisten vikojen ja vähäisten hiilivarastojen vuoksi osaston raskaammat alukset hinasivat "Furoria" ja muita hävittäjiä ajoittain. Laivue saapui 10. toukokuuta Martiniquelle.


title: Terror (1896)

text: Laivueen jäädessä kansainväliselle merialueelle "Furor" ja "Terror" ajoivat Fort de Franceen pyytämään hiilitäydennystä, mutta puolueettomana pysyttelevän Ranskan viranomaiset eivät luovuttaneet aluksille hiiltä. Lisäksi Yhdysvaltain laivaston apuristeilijä "USS Harvard" lähti juuri satamasta ja Ranskan viranomaiset kielsivät hävittäjiä poistumasta ennen kuin 48 tuntia myöhemmin. "Terrorin" moottorivika esti merellelähdön.


title: Terror (1896)

text: Aluksen moottorit saatiin toimimaan ja se lähti San Juaniin Puerto Ricoon, jonne alus saapui 17. toukokuuta. Yhdysvaltain laivasto saarsi San Juanin 18. kesäkuuta. Espanjan laivaston risteilijä "Isabel II", tykkivene "General Goncha" ja "Terror" lähtivät 22. kesäkuuta merelle testatakseen sulkua, mikä aloitti toisen San Juanin taistelun. Yhdysvaltain laivaston apuristeilijä "USS St. Paul" lähestyi espanjalaisia, mistä seurasi lyhyt tulitaistelua, mistä espanjalaiset nopeasti irtautuivat. "Isabel II" ja "General Goncha" saavuttivat vain 10 solmun nopeuden, joten "Terrorin" tuli suojata niiden vetäytyminen. "Terror" teki torpedohyökkäyksen, jolloin "St. Paulin" ampuma kranaatti osui alukseen surmaten kaksi miehistönjäsentä ja tehden reiän aluksen kylkeen. Pahoin vaurioitunut hävittäjä vetäytyi ja se ajettiin matalikolle uppoamisen estämiseksi.


title: Terror (1896)

text: Sodan lopun alus oli korjattavana San Juanissa. Korjaukset saatiin päätökseen vasta kuukausi sotatoimien päättymisen jälkeen 14. syyskuuta, minkä jälkeen alus lähti paluumatkalle Espanjaan.


title: Terror (1896)

text: Vuonna 1920 alus muutettiin miinalaivaksi ja se romutettiin vuonna 1924.


title: Ruotzin waldacunnan laki

text:
Ruotzin waldacunnan laki on vuonna 1759 julkaistu lakikirja, joka on suomennos ruotsinkielisestä laista.
Teos perustui vuoden 1734 lakiin.


title: Ruotzin waldacunnan laki

text: Teos ei ollut virallinen lakikirja, sillä laki- ja hallintokieli oli ruotsi, mutta suomenkielinen lakikirja auttoi saamaan selkoa lain säännöksistä.


title: Ruotzin waldacunnan laki

text:
Teoksen toimittaja on Georg Salonius.
Suomentajat olivat Samuel Johannis Forseen ja Eric Johan Paléen.


title: Vakkola

text: Vakkola on kylä Askolan kunnassa itäisellä Uudellamaalla. Se sijaitsee pari kilometriä Askolan keskustasta lounaaseen Porvoonjoen varrella.


title: Vakkola

text: Museovirasto on vuonna 2009 luokitellut Vakkolan kylän Suomen valtakunnallisesti merkittäviin rakennettuihin kulttuuriympäristöihin.


title: Vakkola

text: Vakkolan kylä on ollut pysyvästi asuttuna 1300-luvulta lähtien joen länsipuolelta, ja asutus on levinnyt itäpuolelle maantien varteen viimeistään 1700-luvun lopulla. Kylä on rakentunut näyttävälle paikalle Porvoonjoen Vakkolankosken kohdalle. Kolmiaukkoinen kiviholvisilta vuodelta 1908 on perinteisesti yksi tärkeimmistä Porvoonjoen ylityspaikoista. Koski on tuonut kylään vesivoimalla toimivaa mylly- ja sahatoimintaa. Sähkölaitos saatiin vuonna 1909. Yhtenäisenä ja tiiviinä säilynyt kylä koostuu maatilojen pihapiireistä vanhoine aittoineen.


title: Vakkola

text: Kylän keskusta viljavarastoineen ja apteekkeineen on muodostunut joen itärannalle. Funkistyylinen Askolan osuuskaupan rakennus on valmistunut vuonna 1938, apteekki 1950, tiilirakenteinen osuuspankki 1961 ja maisemaa hallitseva korkea viljavarasto 1966.


title: Vakkola

text: Vakkola on kirjailija Johannes Linnankosken synnyinpaikka. Johannes Linnankosken nuoruudenkoti toimii kotimuseona.


title: Vakkola

text: Kylän pohjoisosassa lähellä Askolan keskustaa toimii Askolan ja Pukkilan kuntien yhteinen yläkoulu Askolan koulu. Askolan kansakoulu valmistui 1960, minkä jälkeen sitä on laajennettu 1965, 1983 ja 1991.


title: Turku Animated Film Festival

text: Turku Animated Film Festival (TAFF) on Turussa vuosittain järjestettävä animaatioelokuvafestivaali. Vuodesta 2016 alkaen järjestetty TAFF on Suomen suurin animaatioelokuvaan keskittyvä tapahtuma. Elokuun lopulla järjestettävällä festivaalilla on kansainvälinen kilpailusarja alle 30-minuuttisille animaatioelokuville. Festivaali jakaa Grand Prix'n lisäksi Tough Eye Awardin sekä joukon muita palkintoja.


Turku Animated Film Festival


title: Turku Animated Film Festival

text: Grand Prix: (Yle Uusi Kino Award) Dolls Don’t Cry, o: Frédérick Tremblay


title: Turku Animated Film Festival

text: Tough Eye Award: Wednesday with Goddard o, Nicolas Ménard


title: Turku Animated Film Festival

text: Paras ammattilaiselokuva: The Empty, o:  Dahee Jeong


title: Turku Animated Film Festival

text: Paras opiskelijaelokuva: My Father's room, o: Nari Jang


title: Turku Animated Film Festival

text: Kunniamainnta: Volcano Island, o: Anna Katalin Lovrity


title: Turku Animated Film Festival

text: Yleisöpalkinto: Negative Space, o: Max Porter & Ru Kuwahata


title: Turku Animated Film Festival

text: Grand Prix: Three Fitted Flies, o: María Álvarez & Elisa Morais


title: Turku Animated Film Festival

text: Tough Eye Award: Life with Herman H. Rott, o: Chintis Lundgren


title: Turku Animated Film Festival

text: Kunniamaininta: Chulyen, a Crow’s Tale, o: Cerise Lopez & Agnes Patron


title: Turku Animated Film Festival

text: Yleisöpalkinto: Superbia, o: Luca Tóth


title: Turku Animated Film Festival

text: Tapahtuman kotisivut


title: Laikan kartano

text: Laikan kartano on kartano tai rustholli Lempäälässä Valkeakoskentien varressa.


title: Laikan kartano

text: Hirsinen päärakennus on kaksikerroksinen. Se on valmistunut 1914 ja sitä on korostettu 1935. Tien toisella puolella on talousrakennuksia 1800-luvulta. Laikan kartanoa ei aina pidetä kartanona.


title: Laikan kartano

text: Kartanoa hallitsivat 1700-luvulla nimismies Petter Frisberg 1722–1725, Juho Juhonpoika Sarvikainen 1727–1770 ja hänen tyttärensä Kaisa ja vävynsä Paavo 1774–1788. 1900-luvulla omistajina olivat Otto ja Anna Mesterton vuoteen 1917.


title: Laikan kartano

text: Laikan mailla olleessa Metsolan huvilassa asui 1902–1904 kartanon harjoittelijana toiminut John William Nylander, joka suunnitteli Bobrikovin murhaa.


title: Laikan kartano

text: Kartanossa 1895–1904 toiminut Laikan tiilitehdas oli kartanonherra Souranderin omistama tiilitehdas. Se oli paikkakunnan ensimmäinen tiilitehdas.


title: Lauritz Olsen

text: Lauritz Christian Olsen (10. elokuuta 1872 Kööpenhamina – 9. toukokuuta 1955 Kööpenhamina) oli tanskalainen näyttelijä.


title: Lauritz Olsen

text: Lauritz Olsen syntyi vanhojen tavaroiden kauppiaan perheeseen. Hän aloitti näyttelijänuransa jo lapsena ja esiintyi vuodesta 1890 lähtien kiertävissä teatteriseurueissa. Vuodesta 1895 lähtien hän työskenteli yli kahdentoista vuoden ajan Odensen teatterissa. Olsenista tuli pian suosittu huvinäytelmien ja farssien esittäjä.


title: Lauritz Olsen

text: Olsen oli myös yksi tanskalaisen mykkäelokuvan käytetyimmistä näytteljöistä. Han aloitti elokuvauransa Nordisk Filmsillä vuonna 1907 ja esiintyi vuodesta 1910 lähtien varsinkin Lau Lauritzenin komedioissa. Olsen teki vuoteen 1928 mennessä yli 200 mykkäelokuvaa ja myöhemmin vielä muutamia äänielokuvia.


title: Plutón (1897)

text: Plutón oli Espanjan laivaston vuonna 1897 vesillelaskettu Audaz-luokan torpedovenehävittäjä.


title: Plutón (1897)

text: Alus tilattiin J. & G. Thomsonilta Clydebankistä. Alus laskettiin vesille 13. heinäkuuta 1897 ja otettiin palvelukseen vielä saman vuoden lopulla 29. joulukuuta.


title: Plutón (1897)

text: Yhdysvaltain ja Espanjan välisten jännitteiden kasvaessa alkuvuodesta 1898 alus oli vara-amiraali Pascual Cervera y Topeten johtamassa Espanjan 1. laivueessa, joka määrättiin São Vicenteen Portugalin hallinnoimalle Cape Verdelle. "Furor", "Plutón" ja "Terror" saattoivat Cerveran lippulaivaa "Infanta María Teresaa" sekä "Cristóbal Colónia" Cadizista 8. huhtikuuta 1898. Osasto saapui São Vicenteen 14. huhtikuuta. Matkan aikana aluksilla oli havaittu mekaanisia vikoja ja ne olivat kuluttaneet odottamattoman paljon hiiltä. Laivueeseen liittyi vielä kaksi panssariristeilijää "Vizcaya" ja "Almirante Oquendo".


title: Plutón (1897)

text: Sodanjulistuksen jälkeen puolueettoman Portugalin viranomaiset ilmoittivat São Vicentessä olevalle osastolle, että sen tulisi poistua satamasta 24 tunnin kuluessa. "Plutón" lähti laivueen mukana merelle 29. huhtikuuta suunnaten San Juaniin Puerto Ricoon. Jatkuvien mekaanisten vikojen ja vähäisten hiilivarastojen vuoksi osaston raskaammat alukset hinasivat "Plutónia" ja muita hävittäjiä ajoittain. Laivue saapui 10. toukokuuta Martiniquelle.